Železnice Srbije u nedelju prelaze na novi red vožnje : Nadlanu.com\nŽeleznice Srbije u nedelju prelaze na novi red vožnje\nObjavljeno 13. dec 2013. / 18:44:24\nPrelazak na novi železnički red vožnje, Simonović će sa svojim saradnicima, u noći između subote i nedelje, dočekati na železničkoj stanici Novi Sad.\nPrema Simonovićevim rečima, u putničkom saobraćaju planirana su 22 međunarodna voza, 16 pograničnih, 415 vozova u unutrašnjem lokalnom saobraćaju i osam daljinskih vozova (Inter siti Srbija).\nSaobraćaj međunarodnih putničkih vozova organizovan je kao i u dosadašnjem redu vožnje i zadržane su relacije prema istim destinacijama: Budimpešta, Prag, Filah i Švarcah u Austriji, Zagreb, Ljubljana, Sofija, Skoplje, Bar, kao i direktna kola za Moskvu i Cirih.\nKod ugovaranja reda vožnje sa Hrvatskim železnicama nije postignut dogovor da, na predlog srpskih železnica, saobraća još jedan par noćnih vozova, tako da će i u novom redu vožnje biti zadržan jedan par dnevnih vozova prema Zagrebu, Ljubljani i Filahu.\nSaobraćaj pograničnih vozova sa Rumunskim i Mađarskim železnicama zadržan kao i u važećem redu vožnje.\nNovina u unutrašnjem saobraćaju je uvođenje vikend voza za Užice, koji od Beograda do Užica i natrag saobraća petkom i nedeljom, a planiran je i jedan par vozova u večernjim satima od Beograda do Šida.\nBroj vozova iz sistema BG voz je zadržan kao i važećem redu vožnje (105 vozova), koji saobraćaju na relaciji Batajnica - Pančevački most.\nZa red vožnje 2013/2014 u međunarodnom i unutrašnjem teretnom saobraćaju od planiranih 652 voza, 254 je u međunarodnom i 398 u unutrašnjem saobraćaju. Od 254 međunarodnih vozova redovnih je 130 i fakultativnih 124.\nNovina u međunarodnom teretnom saobraćaju je uvođenje novih kontejnerskih vozova u tranzitu preko srpskih pruga, na relacijama Halkali-Dunajska Streda-Halkali (za potrebe firme "Metrans"), Pireus-Pardubice-Pireus (za firmu\n"COSCO") i Koln-Tekirdag(Istanbul)-Koln (za firmu "Express").\nU unutrašnjem teretnom saobraćaju novim redom vožnje planirano je 398 vozova, a novina je uvođenje jednog para direktnih teretnih vozova na relaciji Rgotina - Šid - Rgotina, saopštile su Železnice Srbije.


Stevanović savladan skoro posle godinu, Rikardo može „iz prve”, Jojićev impuls... - SPORTSKI ŽURNAL\nPartizan je u nedelju u Bačkoj Topoli sa 3:1 savladao TSC.\n1. STEVANOVIĆ SAVLADAN SKORO POSLE GODINU\nNemanja Stevanović, na gostovanju TSC-u, primio je prvi gol u sezoni!\nPartizanovog golmana u devetom minutu savladao je nekadašnji desni bek Crvene zvezde Marko Petković.\nStevanoviću je, inače, ovo bila osma utakmica u takmičarskoj 2021/22, prethodno, „spustio je roletnu” protiv Voždovca 4:0, Kolubare 4:0, Radničkog iz Niša 4:0, Mladosti 2:0 i Napretka 1:0 u prvenstvu, Trajala 3:0 u Kupu Srbije i Sočija u Evropi (ušao u poslednjih devet minuta drugog produžetka na 2:2 i posle branio jedanaesterce).\nDakle, kapitulirao je posle 557 uspešnih minuta u ovoj sezoni, uz napomenu – pre toga izvadio je loptu iz mreže još 7. novembra 2020, na gostovanju Spartaku u Subotici (u 60. minutu nadmudrio ga Lazar Tufegdžić).\nU 2020/21, inače, branio je uspešno i protiv Metalca (1:0).\n2. RIKARDO MOŽE „IZ PRVE”\nKritika trenera Aleksandra Stanojevića i javnosti posle meča sa Gentom urodila je plodom: Rikardo Gomeš, prvi snajper crno-belih, počeo je i da asistira!\nNapadač sa Zelenortskih Ostrva učestvovao je u najlepšoj akciji crno-belih, krunisanoj pogotkom za 2:1 i preokret u Bačkoj Topoli, s potencijalom da ostane upamćena i kao mat iz šest poteza.\nPantić, Terzić, Jojić, Pantić, Rikardo i, precizno, Terzić!\n- Da Rikardo može da asistira „iz prve” ne bi igrao u Partizanu – branio je uoči duela s TSC-om Stanojević vođu navale, evidentnu sebičnost ispoljenu protiv Belgijanaca („prevideo” bolje pozicioniranog Natha) opravdavši vizurom svakog centarfora da kad je u 16 šutne ka golu.\nMeđutim, Rikardo je demantovao šefa struke i prezentovao novi kvalitet u igri!\n3. PORAVNANJE POSLE 135 SEKUNDI\nNavijačima Partizana uvukla se zebnja u srca posle TSC-ovog vodećeg pogotka u režiji Marka Petkovića, uz reči: „Nećemo valjda sad da prekinemo niz”, ali...\nParni valjak je brzopotezno izjednačio na jednom od najtežih gostovanja: Nemanja Stevanović je izvadio loptu iz mreže u devetom, Rikardo Gomeš poravnao je rezultat u 12. minutu.\nI, sve se dogodilo u razmaku od svega 135 sekundi!\nŠefa struke Aleksandra Stanojevića može da raduje što su kapiten Saša Zdjelar i drugovi u Bačkoj Topoli prikazali šampionski karakter – TSC nije mačiji kašalj, lider je uspeo, uprkos minusu, da ga savlada preokrenuvši od 0:1 do 3:1 preciznim hicima za svega 24 minuta!\n4. JOJIĆEV IMPULS\nU fudbalskoj javnosti, čak i među navijačima Partizana, bilo je oprečnih mišljenja o kvalitetu igre Miloša Jojića u drugom mandatu u Humskoj, međutim...\nKritike, nešto glasnije u uvodu sezone, definitivno su utihle!\nVezista bundesligaškog iskustva, uz dvostrukog strelca Nikolu Terzića i egzekutora i asistenta Rikarda Gomeša, bio je najjači crno-beli štih na gostovanju TSC-u: plenio je trčanjem, pasovima, lakoćom izvođenja fudbalskih elemenata.\nI, to nije novost: protiv Genta, u poslednjih pola sata, zajedno s Pantićem oživeo je usporeni Parni valjak, prethodno, golom potpisao i trijumf protiv čvrstog Radnika.\nI, najvažnije: Jojić ne bira utakmice, Soči ili Trajal – svejedno, uvek na maksimumu.\n5. NATHOVA PETA ASISTENCIJA\nBibars Natho – s najnovijim dokazom majstorstva u Bačkoj Topoli: asistencijom Rikardu Gomešu za 1:1!\nŠta sve vidi i kud može da „provuče” loptu Izraelac?!\nNatho je autorizovao peto uspešno dodavanje za gol u sezoni, prethodno, učinio je to i protiv Voždovca (Rikardu za 1:0) i Spartaka (Menigu za 3:0) u prvenstvu, DAK Dunajske Strede (Pantiću za 1:0) i Flore (Markoviću za 2:0) u Evropi.\nMeđu Grobarima, oduševljenim što u ekipi imaju takvog fudbalskog čarobnjaka, vlada i žal – „Eh, da je malo mlađi i da u visokom ritmu može da izdrži svih 90 minuta”.


Proširenje EU nas je učinilo uspješnim – Magazin Plus\nHome/Proširenje EU nas je učinilo uspješnim\nProširenje EU nas je učinilo uspješnim\nMidhat Send an email 2014-05-01\nNa desetogodišnjicu „velikog proširenja“, kada je 1. maja 2004. godine EU sa 15 „porasla“ na 25 zemalja članica, Brisel naglašava važnost ove „ključne i najuspešnije evropske politike“ koja je od Evrope napravila Uniju od više od 500 miliona ljudi i obezbijedila joj ključnu ulogu na međunarodnoj političkoj i ekonomskoj sceni.\n„Proširenje je zapisano u genima Evrope“, poručio je komesar za proširenje EU, Štefan File. “Ono je najefikasniji način za jačanje bezbjednosti. Zajedno, u ujedinjenoj Evropi, bolje se suočavamo sa izazovima globalizacije, finansijske krize i klimatskih promjena. Proširenje nas je učinilo uspješnima, donijevši dobit kako za nove tako i za već postojeće članice. On je podstaklo privredni rast, poboljšalo standard života u novim članicama i obezbijedilo izvozne i investicione perspekitive za sve“, poručio je File povodom desetogodišnjice proširenja EU na centralno evropske i baltičke zemlje.\nIz sjedišta EU dodaju da je upravo proširenje donijelo evropskom kontinetnu stabilnost i ujedinilo ga poslije „vještačkih podjela uzrokovanih Hladim ratom“.\n„Ono je proširilo zonu stabilnosti, bezbjednosti, slobode i prosperiteta na našem kontinetu“, ocijenio je predsjednik Evropske komsije, Žoze Manuel Barozo, dodajući da je upravo godišnjica „velikog proširenja“ podsjeća sve na važnost jedinstva i saradnje u vremenu kada „ populisti, demagozi i ksenofobi pokušavaju da poljuljaju povjerenje u evropski projekat“.\nŠta poslije „velikog proširenja“?\nDok EU, sa jedne strane, obilježava godišnjicu najvećeg proširenja u svojoj istoriji, nabrajajući sve dobrobiti koje je ta politika donijela Starom kontinentu, sa druge strane, predviđa se pauza do narednog poširenja, ovoga puta na Zapadni Balkan. Iz EU mogu se čuti glasovi da je Unija, zaokupljena unutrašnjim prestrojavanjem, trenutno nespremna da prihvati nove članice, ali i da će pretendentima na članstvo biti potrebno dosta vremena da ostvare striktne evropske uslove i dostignu evropske standarde. Drugi će pak reći da evropski projekat nije gotov, a Evropa nije ujedinjena, bez Zapadnog Balkana.\n„Postoji još sedam ili osam zemalja koje kucaju na vrata EU u trenutku kada su neki u EU počeli da sumnjaju. Ako to kucanje stane tada će možda već biti kasno za uzbunu da nešto nije u redu, kada je EU u pitanju“, poručio je komesar File i naveo tri prioriteta u nastavku procesa proširenja. „Prvi je jačanje vjerodostojnosti proširenja i predstavljanje dobrobiti od proširenja građanima EU . Drugo, da proširenje i unutrašnje integracije EU ostanu u interakcijina dobrobit EU. Treće je da kroz proširenje postajemo veći i jači, spremniji da se suočimo sa globalnim izazovima.“\nU narednih pet godina napredovanje ka EU, ali ne i novo proširenje\nEU u narednom periodu očekuju promjene, kako na čelu evropskih institucija, tako i u sazivima Paralmenta i Komisije. U predizbornim najavama već se može čuti da u narednom petogodišnjem mandatu, novi komesar za proširenje neće biti u prilici da poželi dobrodošlicu ni jednoj novoj članici Unije. Prema riječima sadašnjeg komesara Štefana Filea, mjerilo uspjeha ne bi trebalo da bude „koliko će zemalja ući“ već „koliko je politika proširenja kredibilna i koliko je zemalja uključeno u pristupne procese“.\nU ovom trenutku, u Briselu kažu da su zadovoljni napretkom koji na putu evrointegracija ostvaruje Srbija. „Mislim da je činjenica što je visoka predstavnica posjetila Srbiju tako brzo poslije formiranja nove vlade i što ja 5. maja idem u Beograd, a zatim i u Prištinu, pokazuje da imamo visoka očekivanja. Nadamo se da će postignuti dogovor između Beograda i Prištine biti pretočen u njihov napredak ka EU“, izjavio je File.\nU sjedištu EU dodaju da su vladavina prva, poštovanje osnovnih prava, jačanje demokratskih institucija, dobrosusjedska saradnja i ekonomske reforme sve fundamenti na kojima će zemlje Zapadnog Balkna nastaviti da rade u narednom periodu.\n„Tako postoji novi ekonomski program i brojne inicijative kojim pokušavamo da riješimo socijalno ekonomske probleme koji brinu građane BiH. Ali ništa se nije promijenilo u našoj ocjeni da BiH nastvlja da krši ljudska prva ne primjenjivanjem presude Sejdić-Finci. Nadam se da novi pristup, koji se fokusira na kratkoročne izazove, neće skrenuti pažnju tamošnjih političara sa rješavanja važnih pitanja koja stoje na putu dobrobiti i približavanja BiH EU“, poručio je komesar za proširenje.\nEvropska komisija bi u novembru, sa novoizabranim predsjednikom i komesarima, među kojima se očekuje i novi komesar zadužen za proširenje, trebalo da započne svoj novi petogodišnji mandat.\nReis-l-ulema Kavazović: Ivan Pavao II je pomogao da BiH postane samostalna država\nKreću ratovi unutar stranaka: Ono što se desilo u SBB-u i HDZ-u 1990 samo je početak


Početna Skripte Bankarstvo/Finansije Globalizacija\nGlobalizacija potiče od engleske reči „the globe“ što znači Zemlja, zemaljska kugla, okruglo ili loptasto nebesko telo, pri čemu globalizacija obuhvata sve društvene procese i odnose koji imaju planetarni karakter, koji se manifestuju u svim aspektima svetskih zbivanja.\nGlobalizacija predstavlja povezivanja koja prevazilaze okvire nacionalne države, a cilj im je povećanje ekonomskog rasta i bogatstva.\n„Globalizacija upućuje na sliku sveta kao zajedničkog prostora u kome se niti međuzavisnosti – tehnološke, političke, ekonomske i ekološke – pletu ogromnom brzinom, poništavajući geografske distance, univerzalizujući demokratski oblik vlasti i uvećavajući bogatstvo.” Dakle, osnovno obeležje globalizacije jeste tehnološka revolucija, odnosno stvaranje globalne ekonomije sa svetom bez granica i univerzalnom kulturom: jednake forme, moderne tehnologije, tržišne ekonomije i demokratija.\nPristalice globalizacije smatraju da je to proces koji vuče ka društvenom progresu u svim njegovim aspektima (ekonomsko-političkom, tehnološkom, kulturno-naučnom), doprinoseći da svi (i bogati i siromašni) postaju bogatiji.\nSrbija, Beograd, Beogradska poslovna škola Visoka škola strukovnih studija xD


Mostar: Tihić pozvao Vladu Srbije da odustane od zaključivanja sporazuma o posebnim odnosima sa Republikom Srpskom | Kliker.info\nMostar: Tihić pozvao Vladu Srbije da odustane od zaključivanja sporazuma o posebnim odnosima sa Republikom Srpskom\n– Nas zabrinjava žurba koja se pokazuje radi zaključenja Sporazuma o posebnim odnosima između Srbije i RS-a. Zabrinjava nas tajnovitost i činjenica da u tim razgovorima ne učestvuju predstavnici drugih naroda. U odnosu na prethodni Sporazum, kada je RS bila definisana kao država srpskog naroda, sada su se stvari promijenile i RS je danas zajednica Srba, Bošnjaka i Hrvata. Tako da razgovori i bilo kakav Sporazum o tome moraju biti uključeni i predstavnici drugih naroda – rekao je Tihić.\nOn je naglasio da institucije BiH moraju dati svoju suglasnost na potpisivanje Sporazuma o posbnim odnosima RS-a sa Srbijom i drugim dijelovima bivše Jugoslavije\n– Radi se o ustavnoj materiji, međunarodnom sporazumu, a to nije stvar Srbije, Crne Gore i entiteta RS – kazao Tihić.\nTihić kaže da su pozivi Milorada Dodika i drugih političara iz RS na referendum i prijetnje referendumom antiustavni činovi, jer po postojećem Ustavu BiH referendum nije moguć.\n– Referendum se ne može pravdati zahtjevima za ukidanje RS. Zahtjevi za drugu organizaciju države BiH su sasvim legitimni i ustavni. Druga je stvar da li oni mogu dobiti suglasnost stranaka iz RS, ali su legitimni i u skladu su sa ustavom – rekao je Tihić.\nRazmatrajući aktuelne prilike u BiH Tihić je rekao da je neusvajanjem amndmana na Ustav BiH zaustavilo je pozitivne, reformske procese u BiH. To se odnosi na one reforme koje su ranije definirane i procese o kojima postoji politički sporazum, koji su trebali biti realizirani poput reforme policije. Neusvajanje amandmana, naglasio je lider SDA, dalo je za pravo Dodiku i strankama iz RS da «neće sporazum o reformi policije».\nNa pitanje da prokomentira izjavu Milorada Dodika kako Srbima u RS treba dati pravo glasa na izborima u Srbiji, Tihić je rekao da se aktuelni predsjednik RS ponaša neozbiljno i da ga niko ne shvata ozbiljno. Pojasnio je da to nema zakonsko uporište i da to ne dopušta Izborni zakon BiH. Govoreći o predizbornim aktivnostima SDA Tihić je izrazio uvjerenje da će stranka na čijem je čelu potvrdititi epitet najjače partije u BiH, te da će pobijediti u Sarajevsko, Tuzlanskom, Srednjobosanskom, Bosansko-podrinjskom, Unsko-sanskom, te sada i u Hercegovačko-neretvanskom kantonu.


Ministarstvo zdravlja: Još 292 slučaja korona virusa, preminulo još sedam osoba, ukupno 58 | Autonomija\nU Srbiji su u prethodna 24 časa potvrđena još 292 slučaja infekcije korona virusom a sedmoro obolelih je preminulo čime je ukupan broj smrtnih slučajeva povećan na 58, objavljeno je na sajtu Ministarstva zdravlja.\nNajveći broj zaraženih je u Beogradu – 876, Nišu 90, Novom Sadu 86, Ćupriji 83, Valjevu 59, Kruševcu 55, Čačku 32, Leskovcu 30, Kragujevcu 28, Paraćinu 27, Vranju 25, Zaječaru 25, Jagodini 24 a u Pančevu 22.\nKon: Ulazak virusa u zdravstvene ustanove je sasvim moguć\nEpidemiolog Predrag Kon izjavio je da je slučaj KBC Dedinje pokazao da je ulazak virusa u zdravstvene ustanove sasvim moguć i to što pre treba suzbiti.\n„Logično je da je virus ušao preko pacijenta, kod kojeg je to otkriveno nakon operacije“, rekao je Kon na redovnoj konferenciji za novinare navodeći da to znači da je pacijent došao u stanju inkubacije.\nOn je naveo da je testirano 257 lica u toj bolnici, pri čemu je otkriveno da virus ima 67 zdravstvenih radnika i 9 pacijenta.\nPrema njegovim rečima, svi pacijenti imaju blage oblike bolesti, jedanaest su lekari, a 61 lice nije imalo simptome.\nOn je rekao da je ovo nova situacija i moraće da se posebno razmotri na Kriznom štabu jer je prioritet i da se spreči zaraza kod zdravstvenih radnika.\n„Apsolutni je prioritet da se zaštite i ispitaju zdravstveni radnici, gde je to potrebno“, rekao je Kon.\nTakođe, zaraženi pacijenti moraće da se prebace iz bolnica koje nisu predviđene za korona virus, ako ih u njima ima.\nZamenica direktora Instituta „Batut“ Darija Kisić Tepavčević izjavila je danas da je do sada na korona virus testirano ukupno 868 zdravstvenih radnika u Srbiji, od čega je njih 160 bilo pozitivno.\nOdgovarajući na pitanje novinara, ona je rekla da je u Nišavskom okrugu do juče testirano 280 zaposlenih u zdravstvenim ustanovama, nakon čega je ustanovljeno da je njih 54 bilo pozitivno na korona virus, pri čemu je od tog broja 29 lekara i 18 medicinskih sestara, dok njih sedam nisu zdravstveni radnici ali rade u zdravstvenim ustanovama.\n„Većina zdravstvenih radnika (pozitivnih na korona virus), njih 27, je iz Kliničkog centra Niš, u Domu zdravlja u Nišu je ukupno sedam pozitivnih, dok imamo pojedinačne brojeve u drugim zdravstvenim ustanovama“, kazala je Kisić Tepavčević.\nOna je rekla da je „u ovom momentu pet zdravstvenih radnika sa ove teritorije hospitalizovano, četiri zdravstvena radnika su smeštena u privremenu bolnicu u hali „Čair“, dok su 32 zdravstvena radnika u ovom mometu u izolaciji gde čekaju rezultate drugog kontrolnog testa, nakon što je prvi bio negativan“.


Upravljanje rizikom - DS Smith Packaging\nBack Upravljanje rizikom Bosnia-Herzegovina\nAmbalaža uz čiju pomoć upravljate poslovnim rizikom\nU svijetu koji se stalno mijenja, naši kupci traže da upravljaju rizikom, prilagođavaju se budućnosti i mudro koriste resurse. Prava ambalaža čini veliku razliku u zaštiti vašeg poslovanja, regulatornoj usklađenosti i održivoj poslovnoj praksi.\nU saradnji sa svojim kupcima, istražujemo promjene koje ih se tiču, bez obzira da li su u lancima snabdijevanja, kanalima prodaje, aranžmanima maloprodaje ili zahtjevima njihovih kupaca. Dizajniranjem ambalaže koja će odražavati te promjene, pomažemo kupcima da zaštitite prodaju i razvijaju se za budućnost.\nSvakog dana pomažemo kupcima da se bave rizikom, tokom cijelog lanca snabdijevanja. Prava ambalaža spriječava otpad i gubitak u prodaji, doprinosi zdravim radnim praksama i osigurava da su ispunjeni regulatorni zahtjevi u vezi kontakta sa hranom ili drugi.\nOdržive prakse i najbolje korištenje resursa podupiru svaki posao\nAmbalaža doprinosi tako mnogo - na primjer, kad god ambalaža optimizira opterećenja paleta i distribuciju, potrebno je manje skladištenja i nema putovanja radi isporuke.\nPored toga, valovita ambalaža se može reciklirati a DS-Smith je međunarodni lider u poslu reciklaže. Možete biti sigurni da se resursi našeg papira razumno koriste i da dizajniramo ambalažu za optimalnu pouzdanost, bez više materijala nego što je potrebno.\nNudimo praktičan savjet, gdjegod da se nalazite u Evropi. Ako želite da saznate više o tome kako upravljati rizikom pomoću ambalaže, onda stupite u kontakt ili pročitajte više o kupcima kojima već pomažemo.\nDS Smith pomaže kompaniji Norway King Crabs da održi svježinu kraba


U izveštaju Fridom Hausa, zemlje Balkana svrstane su u slobodne i delimično slobodne, ali analitičarka te organizacije, Silvana Habdank-Kolačkovska, primećuje da je region stagnirao u domenu političkih prava i sloboda.\nUprkos odredjenim pomacima, kada je reč o političkim pravima i slobodama na Balkanu - 2013. je bila godina stagnacije, izjavila je za naš program Silvana Habdank-Kolačkovska, direktor programa “Nacije u tranziciji” i analitičar Fridom Hausa za centralnu Evropu.\nU izveštaju Fridom Hausa za 2013. godinu, zemlje Balkana svrstane su u slobodne i delimično slobodne. Medjutim, prema rečima Silvane Habdank-Kolačkovske, konstatovani su i problemi zajednički u celom regionu.\n„Nažalost na Balkanu smo videli nešto što bih opisala kao stagnaciju. Imamo region koji, u celini, želi da se pridruži Evropskoj uniji, ali fundamentalni problemi – koji su najviše u domenu korupcije, koja je povezana sa organizovanim kriminalom ali ne uvek, korupcija unutar vlade, problemi sa javnim nabavkama, problemi sa nezavisnošću medija i veliki problemi u domenu nezavisnog pravosudja – u svim tim oblastima napredak je veoma slab širom regiona.“\nKada je reč o Srbiji, Kolačkovska ističe da su zabeleženi brojni pozitivni dogadjaji, kao što je napredak u odnosima sa susedima, istorijski dogovor sa Kosovom, i izvinjenje srpskog predsednika zbog uloge Srbije u masakru u Srebrenici. S druge strane, registrovani su neki problemi kao i u ranijim izveštajima.\n“Srbija je rangirana kao slobodna zemlja, a njeni rejtinzi su medju srednjim ili nižim u poredjenju sa većinom zemalja Zapadne Evrope. Dobila je loše ocene u pitanjima vezanim sa korupcijom, nezavisnošću medija a ove godine joj je smanjena ocena za jedan poen zbog nesposobnosti vlade da zaštiti LGBT populaciju i paradu ponosa, što je treći put da je parada otkazana.”\nSilvana Kolačkovska ističe da je takav trend u odnosu prema homoseksualnoj zajednici vidljiv na nivou čitavog regiona, ali da je odgovornost vlada da aktivno promovišu prihvatanje različitosti.\nKosovo je u izveštaju ocenjeno kao delimično slobodno, a ima veoma malo oblasti u kojima je dobilo ocene na nivou prosečne evropske zemlje, kaže Kolačkovska.\n“Na Kosovu vidimo ekstremni vid problema koji su prisutni u celom regionu, uključujući Srbiju i Crnu Goru, ali dakle u težem obliku. Vladavina zakona je pod pritiskom, konstantno. Kosovo je dobilo mali pomak, od jednog poena, kao rezultat procesa izgradnje državnih institucija posle zvaničnog kraja nadgledane nezavisnosti, i zbog napretka u pregovorima sa Srbijom. Medjutim, svi ostali problemi su i dalje izvor velike zabrinutosti a reforma pravosudja još nije dokazana u praksi.”\nCrna Gora je ocenjena kao slobodna. Nedavni napadi na novinare nisu uticali na njen ukupni rejting za prošlu godinu, ali Kolačkovska očekuje da bi mogli da utiču na izveštaj Fridom Hausa o slobodi štampe, koji sledi u maju, kao i naredni izveštaj za 2014.\n“Ipak, ima još mnogo vremena da vlada, a još važnije pravosudni sistem, pokažu veću predanost zaštiti prava novinara.”\nNa pitanje kakav efekat izveštaji Fridom Hausa imaju na lidere u regionu, Kolačkovska ističe da predstavnici vlasti ozbiljno primaju izveštaje i često dostavljaju dodatne podatke ako nisu zadovoljni odredjenim zaključcima ili negativnim rejtingom.\n“Jasno je da je izveštaj važan, posebno u pregovorima sa Briselom o članstvu u EU, jasno je da se rejting iz izveštaja Fridom Hausa shvata ozbiljno. Da li se onda načine prave promene - mogu da komentarišem od slučaja do slučaja. Generalno rečeno, suviše često se promene sprovode samo na površini, mnoge države, posebno Srbija, imaju veoma dobre anti-korupcijske zakone na papiru ali je primena tih zakona slaba, i to je nešto što ne treba zanemariti.”\nZakoni se mogu doneti sa velikom pompom ali fokus svih treba da bude na implementaciji, zaključuje analitičarka Fridom Hausa.


Subota, 11/05/2019 13:15\n“Sa NATO-om možemo da sarađujemo u okviru Partnerstva za mir, individualnim planom saradnje koji podrazumijeva ono što već postoji. Smatram da u okviru toga možemo da sarađujemo, ali dati saglasnost za aktiviranje MAP-a to od strane predstavnika iz RS-a neće dobiti. U tom pogledu ih pozivam da vidimo kako možemo da sarađujemo”, rekao je Dodik na konferenciji za novinare koju je danas održao u Banjaluci sa Željkom Cvijanović, predsjednikom RS-a.\n“Saradnja sa strukturom kao što je NATO mora da bude obostrano prihvatljiva, a ne nametnuta kao što je bilo u ranijem periodu”, rekao je Dodik i povodom sutrašnjeg obilježavanja Dana Vojske RS rekao i da smatra da je bila greška odluka o ukidanju Vojske RS.\nGovoreći o posljedicama neformiranja vlasti u BiH Dodik je istakao da najveću štetu trpi BiH, i dodao da se smanjuje sposobnost i volja da učestvuju u radu na nivou BiH. Pored ne fukcionisanja Savjeta ministara, nema funkcionisanja paralmenta, a i “Predsjedništvo će doći u poziciju da smanji nivo aktivnosti jer ne poštivanje izborne volje naroda govori da neko želi majorizaciju”.\n“Tražimo od Inzka da podnese izvještaj o radu visokog predstavnika u Narodnoj skupštini RS, a ako to ne uradi znači da krši međunarodni sporazum i Aneks 10 koji to predviđa kao njegovu obavezu”, rekao je Dodik i dodao da Inzko mora da dostavi izvještaj o kojem će raspravljati i donijeti ocjenu.\n“To je jasan pokazatelj da je BiH ušla u sivu zonu i da se nalazi u kandžama neodgovornih političara koji namjerno blokiraju proces formiranja vlasti da bi spriječili da partije koji su izborni pobjednici u RS preuzmu pozicije na nivou BiH u skladu sa voljom birača”, rekla je Cvijanović i dodala da to potvrđuje namjernu opstrukcija evropskog puta BiH.\n“Postoji sprega SDA i stranog faktora ili bar pobjednik stranih zemalja da se namjerno blokira formiranje vlasti da bi se stranke pobjednici iz RS, prvenstveno mislim na SNSD, spriječili da stupe na pozicije u skladu sa voljom birača”, rekla je Cvijanović.\nPrethodni članakKako ostati fit tokom ramazana\nSljedeći članakMUP RS potvrdio da je uhapšena još jedna osoba za ubistvo Krunića i Pavlovića


Mladićeva odbrana traži odgodu početka suđenja\nOdbrana Ratka Mladića, bivšeg načelnika Glavnog štaba Vojske Republike Srpske (VRS), zatražila je odgađanje početka suđenja u Haškom tribunalu, koje je bilo zakazano za kraj marta ove godine.\nMladićev branilac Branko Lukić, u podnesku sudijama Međunarodnog krivičnog suda za bivšu Jugoslaviju (ICTY), kazao je da je odbrana od Haškog tužilaštva dobila veliki broj dokaza koji nisu pravilno uneseni u elektronsku formu, te je stoga pretraga i selekcija ovih dokumenata “postala otežana”.\n"Ti problemi učinili su nemogućim napore odbrane da se pripremi za početak suđenja, te da bude sprema za mart ove godine", navodi se u podnesku Mladićeve odbrane.\nLukić je zatražio od Tribunala u Haagu da naloži optužbi da ponovno dostavi sve svoje dokaze, ali s potpunim podacima, te da se početak suđenja odgodi do vremena “kada budu riješeni problemi sa objelodanjivanjem dokaza odbrani”.\nNa statusnoj konferenciji koja je održana 8. decembra prošle godine, u sklopu priprema za početak suđenja Mladiću, Vijeće Tribunala u Hagu zatražilo je od Tužilaštva i odbrane da se spreme za izvođenje uvodnih riječi i početak suđenja 27. marta 2012. godine.


Irska: Ratni zarobljenici odbijaju zatvorsku hranu - Redspark\nIrska Narodnooslobodilačka borba Politički zatvorenici\nIrska: Ratni zarobljenici odbijaju zatvorsku hranu\n24 Avgusta, 2016 Redspark Team\nDanas smo suočeni sa zabrinjavajućim vijestima. Republikanski ratni zarobljenici koji se nalaze u ROE 4 odbijaju da prihvate zatvorsku hranu, a ta akcija je počela jutros, 13.8.2016., i neće prestati dok se tri republikanska zatvorenika koja su u izolaciji ne vrate u ROE 4 zatvorski blok.\nOvaj tok događaja se odvio uoči nemilosrdnog zlostavljanja i zastrašivanja koje se odvijalo u zatvoru ove zadnje dvije sedmice i koje je dostiglo vrhunac posljednih par dana i rezultiralo u opakoj brutalnosti koju su izvršavali stražari i nakon koje je nekoliko zatvorenika povrijeđeno, a tri su završila u izolaciji.\nTenzije ostaju na visokom nivou. Još devet ratnih zarobljenika je jutros optuženo zbog incidenta koji se desio u četvrtak. Nije im dovoljno to što tuku i zastrašuju naše zatvorenike, već će ih i optužiti za zlodjela, a zapravo jedina agresija je bila od strane zatvorskih službenika koji su isto krivi za nastavak sukoba. Na kraju se mora shvatiti da samo oni na poziciji “moći” moraju da nose punu odgovornost i odgovaraju za posljedice onoga što čine.\nOdijeljenje za ratne zarobljenike, Republikanski Šin Fein\n← Naksaliti oštetili prugu, iz šina izbacili voz sa 14 vagona\n“Mirovni razgovori nisu predaja” – Đoma Sison →


''Delije'', želite li doživotno mesto na tribinama Marakane? - Sportske.net\n''Delije'', želite li doživotno mesto na tribinama Marakane?\nIzvor: Sportske.net, redstarbelgrade.info\nU odsustvu nekih značajnijih transfera Zvezdinih fudbalera, koji bi koliko-toliko popravili tešku finansijsku situaciju u klubu, na Marakani se razmatraju i neki drugi načini za izlazak iz krize.\nŽivković pred derbi "puca" od samopouzdanjaRajković: "Neću da prizivam Drinčića"Pižon: "Partizan je u prednosti"Trinaest škola fudbala od sada pod Zvezdinom ''kapom''!Zvezda - ''Srce na teren'' za pobedu u derbiju!\nJedan od predloga je, kako prenosi redstarbelgrade.info, stigao i iz marketing službe našeg najtrofejnijeg kluba i svakako je zanimljiv, ali je veliko pitanje da li bi na željeni način zaživeo u praksi.\nNaime, ideja je da se navijačima Crvene zvezde ponudi doživotni otkup mesta na tribinama Marakane, a cena ove usluge koštala bi ''simboličnih'' 1945 evra, simboličnih jer ova brojka predstavlja godinu osnivanja kluba.\nNa taj način, navijači bi pomogli klubu da u relativno kratkom roku dođe do značajnih finansijskih sredstava, pod uslovom da ova ideja izazove veliko interesovanje Zvezdinih pristalica.\nNaravno, još uvek je sve ovo samo predlog koji zahteva podrobnu analizu, s obzirom na efekte koje bi mogao da izazove, bilo pozitivne, ili negativne.\nA ono što nas interesuje u ovom trenutku jeste odgovor na pitanje da li bi navijači Crvene zvezde bili zainteresovani da otkupe svoje ''doživotno mesto'' na našem najvećem stadionu?\nSkauti najavili dolazak na Marakanu, da li je u najavi prvi odlazak iz Zvezde?\nUkrajinci ne posustaju, pred duel sa Srbijom dobili Estoniju, ali tek u poslednjim minutima\nMarina zabrinuta nakon pobede...\nEuro 2020 (kval.) - Turci remijem do kontinentalne smotre\nEL - Himki slomio Armani u drugom poluvremenu\nTumba sa Kolarovim na štoperu, tu je Sergej od starta! (SASTAVI)\nDobro je, Srbija savladala Tursku nakon velikih muka!


Vlada Srbije usvojila je set predloga zakona iz oblasti finansija, među kojima su i zakonska rešenja o novčanoj pomoći građanima za ublažavanje posledice pandemije Kovid-19 u iznosu od 60 evra, kao i o dodatnoj pomoći za privrednike i najugroženije sektore i kompanije.\nTim predlogom zakona uređuje se način na koji će biti napravljen i vođen Privremeni registar punoletnih državljana kojima će biti uplaćena novčana pomoć, odnosno način uplate novčane pomoći za ublažavanje posledica pandemije, kao i druga pitanja koja su od značaja za dobijanje pomoći.\nPunoletni građani moći će da se prijavljuju za uplatu novčane pomoći u periodu od 28. aprila do 15. maja, i to elektronski preko portala Uprave za trezor ili telefonskim putem, preko kontakt centra.\nKorisnici penzija, primaoci novčane socijalne pomoći i lica u zavodu za izvršenje krivičnih sankcija neće morati da se prijavljuju, već će se njima pomoć uplatiti bez podnošenja prijave, a isplate će početi u maju i u novembru.\n“Prvih 30 evra biće isplaćeno u maju, a drugih u novembru. Za obe isplate, građani se prijavljuju samo jednom”, rekao je ranije ministar Siniša Mali.\nDodao je i da će penzioneri dobiti dodatnih 50 evra, što je ukupno 110 evra pomoći države, kao i da će nezaposleni dobiti dodatnih 60 evra, odnosno, ukupno 120 evra.\nMali je rekao da se nastavljaju razgovori sa najugroženijim sektorima, posebno zanatlijama, ali i fitnes centrima, noćnim klubovima, event centrima, kao i da shvata njihovu zabrinutost.\nVlada je usvojila i Predlog zakona o izmenama Zakona o utvrđivanju garantne šeme kao mera podrške privredi za ublažavanje posledica pandemije i Predlog zakona o utvrđivanju druge garantne šeme kao mera dodatne podrške privredi, usled produženog negativnog uticaja pandemije.\n“Kako bi se očuvala likvidnost privatnog sektora, obezbeđeno je dodatnih 500 miliona evra za privrednike i produžen je period raspoloživosti za godinu dana“, piše u saopštenju.


Tači: Navodi medija o podeli Kosova su "lažne vesti"\nKosovski predsednik Hašim Tači nije želeo da odgovori na pitanje novinara da li je podela Kosova ili razmena teritorija jedna od opcija za postizanje konačnog pravno obavezujućeg sporazuma sa Beogradom, a medijske navode s tim u vezi nazvao je "lažnim vestima" koje zbunjuju javnost.\n"Ne komentarišem medijske navode, mišljenja bez adrese. Kosovske institucije bi trebalo da rade na postizanju široko zasnovanog konsenzusa i na nastavku dijaloga", rekao je Hašim Tači prilikom odavanja pošte preminulom Ademu Demaćiju.\nNa pitanje novinara da li će razmena teritorija biti na pregovaračkom stolu u dijalogu sa Beogradom, Tači je rekao da postoje mnoge vesti o dijalogu koje, kako je naveo, zbunjuju javno mnjenje, prenosi Gazeta ekspres.\nGovoreći o dijalogu Beograda i Prištine u kojem posreduje EU, Tači tvrdi da će na kraju dijaloga "dve nezavisne zemlje postići konačni sporazum" i da će "Srbija formalno priznati Kosovo", ali nije pomenuo teritorijalni integritet Kosova, primećuje prištinski list.\n"Nema napretka bez stabilizacije odnosa", istakao je kosovski predsednik.\nNije želeo da komentariše ni pitanje da li će on, kao glavni pregovarač u dijalogu, razgovarati sa predsednikom Srbije Aleksandrom Vučićem o jezeru Gazivode na predstojećim sastancima.\nKosovski list Koha ditore naveo je da će se Priština složiti da razmeni to jezero, koje se nalazi u severnom delu Kosova, za Preševo i deo Bujanovca u južnoj Srbiji, u kojima Albanci čine većinu stanovništva.\nTači: Poseta severu Kosova bila transparentna\nTači: Preševo, Bujanovac i Medveđa da se pripoje Kosovu\nTači: Preševska dolina bi trebalo da je deo Kosova


Zbog pandemije mjesecima čekaju unaprijed plaćene automobile - Glas Srpske\nMilijana Latinović 01.06.2020 06:14\nBANjALUKA - Pandemija virusa korona ne samo da je prepolovila potražnju za automobilima u BiH već je stvorila probleme i onima koji su prije pojave “kovida 19” iskeširali novac za nove četvorotočkaše, jer još čekaju isporuku s obzirom na to da većina dobavljača iz Evrope nije počela da radi.\nVlasnik auto-placa “DM Topić” iz Banjaluke Dejan Topić kaže za “Glas Srpske” da je potražnja za automobilima prepolovljena u odnosu na isti period lani.\nIsti problemi muče i zaposlene u auto-kući “Aša-auto” u Prijedoru koji čekaju normalizaciju situacije u Norveškoj, Holandiji i Italiji kako bi mogli uvesti četvorotočkaše i realizovati poslove ugovorene sa kupcima.\n- Potražnja za automobilima u maju pala je na svega pet odsto u odnosu na period prije pojave virusa korona, dok u aprilu nismo ni radili pa ni potražnje nije bilo. I ono malo kupaca koji žele sada da kupe automobil moraće da sačekaju još neko vrijeme jer naši partneri u Evropi nisu počeli da rade. Ranije smo lično odlazili u Evropu i dovozili automobile, ali to je sada sve otežano i ne znamo kako će transport funkcionisati - rekli su u ovoj auto-kući naglasivši da sve zavisi od toga kako će se razvijati situacija u evropskim zemljama.


Vulin: Tužilaštvu dostavljena imena funkcionera MUP-a zbog prisluškivanja Vučića :: Semberija INFO ::\nBEOGRAD - Ministar unutrašnjih poslova Srbije Aleksandar Vulin izjavio je da su imena visokih funkcionera MUP-a koji su dobijali transkripte nelegalno prisluškivanih razgovora predsjednika Aleksandra Vučića dostavljena Tužilaštvu za organizovani kriminal.\n“O motivima prisluškivanja istraga i sudski postupak će reći, da li je to rađeno samo iz glave nekog funkcionera MUP-a ili, možda, uz podršku nekoga iz inostranstva. Postoje nadležne službe koje će se baviti i bave se time”, rekao je Vulin za TV “Prva”.\n“Ni protiv jednog od ljudi koji su bili na merama nije podnesena nijedna krivična prijava, niti su ikada bili osuđeni. Njihov jedni greh je bila blizina sa predsednikom Vučićem i članovima njegove porodice”, rekao je Vulin.\nGovoreći o slikama i imenima operativaca MUP-a i BIA, koji su radili na ovom slučaju, a koje su nađene u telefonima pripadnika organizovane kriminalne grupe “Belivuk-Miljković”, Vulin je naglasio da će biti utvrđeno ko je dojavio imena i fotografije tih osoba pripadnicima klana, saopšteno je iz Ministarstva unutrašnjih poslova Srbije.\n“Vrh mafije je stradao, a stradaće i ulični prodavci”, istakao je Vulin i dodao da postoje oni koji već pokušavaju da preuzmu tržište, teritoriju i mrežu klana “Belivuk - Miljković” sa kojima će se država na isti način obračunati.


BEOGRAD 5 DANA POD OPSADOM DIVLJIH SVINJA! Nisu navikle na buku, MOGU DA BUDU OPASNE PO LJUDE\nDivlje svinje prelaze ulicu, Foto: SCREENSHOT\nOprez Životinje svakodnevno pristižu, ali i odlaze iz glavnog grada, a pošto nisu navikle na buku i mirise, mogu postati izrazito razdražljive i opasne, upozoravaju lovci\nObjavljeno: 10.06.2019. 11:00h\nGrađani prestonice već pet dana žive u strahu da će iz grma na ulici put da im prepreči razjareno krdo divljih svinja koje od srede ujutru harajuNovim Beogradom i Zemunom, ali i u samom srcu grada na Savskom vencu.\nU ovom trenutku nije poznato koliko je tačno životinja preplivalo Dunav u zbegu od poplavljenog Velikog ratnog ostrva, gde im je prirodno stanište, ali lovci angažovani za njihovo lociranje i hvatanje upozoravaju da divlje svinje svakodnevno pristižu u glavni grad u potrazi za utočištem i hranom.\nSvinje stigle do Borče\n- Divlje svinje konstantno dolaze i odlaze. Prema poslednjim informacijama koje imamo, devet komada je prešlo između Zemuna i Galenike, dok je pet komada prešlo iz pravca Ušća prema Borči. Posebno apelujemo na vozače da paze kako voze jer je već šest divljih svinja stradalo u saobraćaju, uglavnom oko Ušća - kažu za Kurir u Lovačkom udruženju Zemun.\nHRONOLOGIJA KUDA IDU DIVLJE SVINJE\n- prvo krdo divljih svinja viđeno je u sredu ujutru u Bloku 30\n- do kraja tog dana pojavile su se i u parku Ušće i na Kalemegdanu\n- u petak je pregažena prva divlja svinja u Bulevaru Mihajla Pupina, nedaleko od Ušća\n- istog dana lovci su ganjali krdo svinja duž Zemunskog keja, od hotela "Jugoslavija" do Palate Srbija\n- u subotu je uplašena svinja pala sa šestog nivoa garaže na Obilićevom vestu i stradala\n- nešto kasnije mladunče je ušetalo u jedan restoran na Novom Beogradu\n- kod Beton hale snimljene su divlje svinje kako panično preplivavaju reku\n- jedno prase pojavilo se i preko puta Starog Merkatora, pretrčalo je ulicu i ušlo u poslastičarsku radnju\nLovci upozoravaju građane da budu ekstremno oprezni, jer uplašene divlje zveri mogu biti nepredvidive i veoma opasne.\n- Ukoliko spaze divlju svinju, građani bi trebalo što brže da se udalje s tog mesta, ali bez naglih pokreta i trčanja. Ne smeju nikako da ih diraju, a već smo imali situacije da su ljudi hvatali prasiće. Tako ih izlažu dodatnom stresu, a postoji opasnost da je u blizini i krmača koja može biti izuzetno agresivna i nekoga da ozbiljno povredi. Divlje svinje nisu navikle na gradsku buku i mirise, zbog čega postaju unezverene i opasne - navode iz lovačkog udruženja koje je "Veterina Beograd" angažovala da prati kretanje divljih svinja po prestonici i pomogne u njihovom hvatanju i izmeštanju u prirodno stanište.\nDodaju da veoma opasan može biti i vepar, o čemu je Kurir juče pisao, pogotovo kada je uplašen, jer ima zube oštre poput noža:\n35 divljih svinja bilo je na Velikom ratnom ostrvu\n6 divljih svinja je pregaženo u saobraćaju\n40 kilometara može divlja svinja da pređe za jednu noć\n- Reč je o noćnoj životinji koja ima veoma specifičan, neprijatan miris, a veoma dobro čulo sluha i mirisa. Građani koji šetaju kućne ljubimce, pogotovo one manje, treba da obrate pažnju ako pas laje na neki žbun. Ljubimci mogu da ih osete na još većoj udaljenosti.\nInače, dosad je uhvaćeno desetak divljih svinja, uglavnom mladih, dok se ostatak rastrčao po ostatku prestonice. Građani koji primete divlje svinje trebalo bi to odmah da prijave "Veterini Beograd" na broj 011/276-43-66 koja je zadužena za transport uhvaćenih jedinki do Bojčinske šume, gde je stanište za svinje, ali i uklanjanje leševa u Ovči.\n"VETERINA BEOGRAD" NIJE BILO POKOLJA\nDruštvene mreže juče su brujale o tome da su u noći između subote i nedelje lovci, u pratnji policije, navodno ubijali divlje svinje jer su Beograđani čuli rafalne pucnje. Direktor "Veterine Beograd" Budimir Grubić je tim povodom objasnio da su korišćeni lažni meci tokom opkoljavanja kod Ušća kojima su divlje životinje samo uplašene kako bi lakše bile uhvaćene. On očekuje da će se za tri-četiri dana, kada vodostaj reka opadne, divlje životinje same vratiti u svoje prirodno stanište.\nUPRAVA ZA ŠUME IZBEGAVAJTE NOĆNE IZLASKE\nUprava za šume Ministarstva poljoprivrede, šumarstva i vodoprivrede upozorila je ranije na potencijalnu opasnost od divljih svinja, koje su prisutne na delovima teritorija opština Zemun i Novi Beograd, na potezu od bloka 30 do bloka 9, odnosno od Ušća do Zemunskog keja.\n- Divlje svinje koje se nalaze na površinama van lovišta su vrlo uznemirene, pri čemu su određene ženke visokosuprasne ili su se skoro oprasile, što maksimalno povećava nivo rizika. Radi lične bezbednosti ljudi, kao i izbegavanja nepotrebnog uznemiravanja koje može izazvati nekontrolisane reakcije i nepredvidivo kretanje divljih svinja, neophodno je da se izbegavaju izlasci u priobalni deo Novog Beograda i Zemuna, a naročito u večernjim i noćnim satima, sve dok traje ova neposredna opasnost - upozorila je Uprava za šume.\nDivlje svinjeVeproviŽivotinjeBeogradBorčaNovi BeogradZemun


U Beogradu obeležen Svetski dan šetnje - Društvo - Dnevni list Danas\nPočetna » Vesti » Društvo » U Beogradu obeležen Svetski dan šetnje\nU Beogradu obeležen Svetski dan šetnje\nDimitrije Petrović12.10.2021. 13:46\nVladimir Grbić podržao akciju Foto: D. P.\nU sklopu nedelje u kojoj se obeležava Svetski dan šetnje održana je akcija „Otvori plavi krug“, kroz redovnu, grupnu šetnju posvećenu obolelima od dijabetesa.\nŠetnja je uz pomoć Udruženja „Krug dvojke Srbije“ održana na Adi Ciganliji, a bez obzira na loše vremenske uslove, okupila je brojne promotere zdravog života, lekare, fitnes instruktore, nutricioniste ali i sve one koji na taj način, šetnjom, žele da daju svoj doprinos u dizanju svesti i obraćanju pažnje na jednu od najčešćih bolesti 21. veka – dijabetes.\nNa taj način, Beograd je postao jedan od 30 svetskih gradova, pored Rima, Istanbula, Pekinga, Kopenhagena i mnogih drugih koji su deo globalne kampanje „Gradovi koji menjaju dijabetes“ i čiji je osnovni cilj smanjenje broja novoobolelih od ove bolesti u urbanim sredinama.\nNi jaka kiša nije omela sve pobornike zdravog života da daju svoj doprinos kroz šetnju ali i kroz korišćenje aplikacije „Otvori plavi krug“, koja, srazmerno pređenim koracima šetača, prikuplja donacije za unapređenje uslova za prevenciju i suzbijanje dijabetesa i gojaznosti.\nĐorđe Branković, predsednik Udruženja pacijenata sa dijabetesom tip dva – „Krug dvojke Srbije“, ističe brojne prednosti svakodnevne aktivnosti.\n„Šetnje svakako čuvaju naše zdravlje, pogotovo ako se praktikuju svakodnevno. Ne samo da organizam postaje otporniji na bolest, nego nas vreme provedeno u prirodi čini opuštenijim. Takođe, i količina kalorija koja se potroši tokom šetnje nije zanemarljiva, kao ni činjenica da kratka šetnja ubrzava metabolizam, ali postoji i niz drugih razloga koji govore u prilog redovnoj šetnji, osim boljeg fizičkog izgleda. Mnoge studije su pokazale kako redovna fizička aktivnost može dosta doprineti zdravlju, smanjiti rizik od dijabetesa, gojaznosti, ali i mnogih drugih hroničnih bolesti“, ističe Branković.\nMeđu prisutnima je bio i Vladimir Grbić, legendarni odbojkaš čiji je dolazak privukao veliku medijsku pažnju. On je na skupu istakao značaj zdravog načina života.\n„Uzrok nastanka dijabetesa nije samo način ishrane, jer je poznato da gojazne osobe imaju predispoziciju, ali u svemu tome ima udeo i fizička aktivnost. U kombinaciji fizičke aktivnosti i zdrave ishrane značajno se smanjuje rizik od pojave dijabetesa, čak i u slučaju kada osoba ima genetske predispozicije“, naveo je Grbić.\nŠetnje ove grupe entuzijasta odvijaju se jednom nedeljno i okupljaju učesnike sa ciljem da se druže, edukuju i razmenjuju iskustva u borbi protiv dijabetesa, gojaznosti, kao i da podele svoja iskustva. Sve šetnje se obavljaju pod nadzorom medicinskih sestara i profesionalnih trenera iz Beogradskog trkačkog kluba (BRC), koji se trude da šetnje dodatno postanu i neka vrsta malog treninga prilagođenog učesnicima. Šetnje se organizuju u grupama do 20 učesnika na više „zelenih lokacija“, kao što su Ada Ciganlija, Košutnjak, Ušće, Zvezdarska i Bajfordova (Banjička) šuma.\nOrganizovane šetnje počele su u julu ove godine. Povremeno im se priključuju i gosti edukatori, kao što su lekari, nutricionisti, psiholozi i drugi stručnjaci, kako bi svi zajedno digli svest o ovoj bolesti savremenog doba.\nAda CiganlijaDijabetesšetnjaSvetski dan šetnjeUdruženje Krug dvojke SrbijeVladimir GrbićZdravljeBeograd


Borenović: Nova vlast na nivou BiH bez ikakve vizije – Fokus.ba\nBorenović: Nova vlast na nivou BiH bez ikakve vizije\nBorenović je rekao i da je neprihvatljivo da više od dva mjeseca javnost, građani, institucije i političke stranke nemaju uvid u zvanični dokument koji je upućen u Sjeveroatlantski savez\nPredsjednik Partije demokratskog progresa /PDP/ Branislav Borenović ocijenio je da nova vlast na nivou BiH nema viziju kako da zaustavi negativne trendove u kojima se nalazi BiH.\nBorenović smatra da je paralament BiH ušao “u neku kolotečinu i da počinje da radi, dok od Vijeća ministara BiH nema nikakvih vidljivih rezultata”.\n“Za PDP je neprihvatljivo da rukovodstvo parlamenta više od pola godine ne dozvoljava da se konstituiše parlamentarna istražna komisija u vezi sa stanjem u pravosuđu u BiH”, rekao je Borenović na konferenciji za novinare u Banjaluci.\nOn je rekao da su vidljiva nova prekomjerna zapošljavanja u zajedničkim institucijama i da se “najavljuju sporna i kontroverzna imenovanja na ključnim pozicijama u zajedničkim institucijama BiH, što u PDP-u smatraju lošim”.\nBorenović je rekao i da je neprihvatljivo da više od dva mjeseca javnost, građani, institucije i političke stranke nemaju uvid u zvanični dokument koji je upućen u Sjeveroatlantski savez.\nOn je istakao da postoji intencija da sadašnje stanje ostane u pravosuđu, ali i u izbornom zakonodavstvo, kao i da je jasno da ne postoji nijedan razlog ni izgovor za blokadu bilo koje institucije na nivou BiH.\n“SDA, HDZ i SNSD sad imaju sve poluge vlasti, kako u entitetima, tako i na nivou državnih institucija BiH i u većini kantona u Federaciji BiH”, rekao je Borenović.\nBorenović je poručio da će opozicija uvijek biti odlučna i dosljedna u namjeri da Republika Srpska bude “slobodno i normalno mjesto za život”.\nPredsjednik PDP-a rekao je da je ova stranka otvorena za nove, mlađe energične ljude i najavio da će na lokalnim izborima ići sa listama za odbornike u svim opštinama i gradovima RS-a.


Parada ponosa sledeće godine biće održana u Beogradu 17. septembra i kretaće se od Slavije do Trga Republike, najavili su danas organizatori.\nKako je navedeno, Nedelja ponosa trajaće od 11. do 16. septembra.\n“Ništa ne dolazi samo i LGBT zajednici u Srbiji potreban je svako ko može da doprinese poboljšanju njenih prava, a spisak imena je dugačak”, rekao je Stojanović.\nOn je dodao da je proteklih godina uložen ogroman napor da se tema LGBT prava nađe u agendama svih onih koji imaju moć da učine živote pripadnika LGBT zajednice sigurnim.\n“Održavanje sigurne Parade ponosa je veliki korak za LGBT zajednicu i izuzetno je značajan u trenutku u kome u Srbiji posustaje građanska hrabrost”, rekao je Stojanović.


Govor komesara Hana na sastanku lidera zapadnobalkanske šestorke\nVi ste ovde:Početna»Vesti»Govor komesara Hana na sastanku lidera zapadnobalkanske šestorke\nBy Jovan objavljeno\t 16/03/2017 Vesti\nProveriti pre objavljivanja!\nPoštovani premijeri i kolege.\nŽelim da se zahvalim predsedavajućem Zvizdiću, koji je prihvatio da Sarajevo bude domaćin današnjeg događaja. Zahvaljujem vam se na ovome, Denise.\nOvaj prvi sastanak premijera iz regiona koji se održava na području samog Zapadnog Balkana je simbol koji nam treba u ovom trenutku. Bilo bi dobro da se nakon Trsta na Zapadnom Balkanu održi još samita.\nPrvobitna ideja današnjeg sastanka je bila da bude održan na nivou premijera negde na pola puta između samita u Parizu i Trstu kako bismo održali kontinuitet plana rada dogovorenog u okviru berlinskog procesa. Da razgovaramo o povezivanju i drugim vidovima saradnje. Da razgovaramo o tome dokle smo stigli sa ispunjavanjem preuzetih obaveza.\nNaš današnji sastanak, međutim, treba da ostvari više rezultata. Sastajemo se u trenutku kada nekoliko zemalja u regionu prolazi kroz teške unutrašnje političke krize koje ponekad mogu odvesti u ozbiljne etničke tenzije. Istovremeno svedočimo nezapamćenoj uključenosti istoka, dok još uvek nije jasno u kom smeru ide američka politika prema ovom regionu. Toliko o ovim poprilično lošim vestima.\nIz Brisela, međutim, dolaze veoma dobre vesti: EU u potpunosti shvata ozbiljnost situacije u regioni, kao i svoj praktični, lični interes da poboljša evropsku perspektivu vaših zemalja. Visoka predstavnica Federika Mogerini je prošle nedelje posetila svaku od vaših zemalja kako bi prenela upravo ovu poruku. Ono što je još važnije, Evropski savet je protekle nedelje jednoglasno potvrdio vašu evropsku budućnost.\nImajte u vidu trenutak u kom se sve ovo dešava: ova izjava sa najvišeg nivoa dolazi pred ključne izbore u Holandiji, Nemačkoj i Francuskoj, između ostalih. Znate da oni ne daju ovakve izjave kako bi osvojili glasove na izborima. Naši premijeri u potpunosti razumeju stratešku dimenziju. Oni znaju na koga mogu da se oslone u ovim teškim vremenima, na vrhuncu migracijske krize.\nMoja glavna poruka za vas danas je da svaka od vas pojedinačno, ali i kao region u celini, iskoristite ovu priliku koja se retko pruža. Iskreno, ne mogu da se setim da su zemlje članice i drugi nekad ranije imali ovako aktivan pristup i čak zahtevali od mene da proverim koja pitanja mogu odmah biti rešena na Zapadnom Balkanu kako bi se region podržao. Ukratko, smatram da ne možete sebi da dozvolite da protraćite pozitivnu klimu zbog unutrašnjih sukoba i prebacivanje krivice na vaše susede.\nJa volim jedrenje. Ova situacija mi izgleda kao da se diže povoljan vetar, da se čak i sunce pomalja, a mi smo i dalje prezauzeti pitanjem ko preuzima noćnu stražu. Moramo da delujemo brzo, da radimo zajedno i zapolovimo punim jedrima.\nSada imamo priliku da:\nili čitav region uhvati zamah i priča postane istinski pozitivna\nili se nađemo u krajnje čudnoj situaciji u kojoj hrpa loših vesti čvrsto zatvara vrata. Ovo je igra sa vatrom.\nPozivam vas, kao državnike, da izaberete prvu mogućnost. To je u vašem ličnom interesu: vaši građani žele da vaše države i ovaj region idu napred, od tenzija nemate nikakve koristi.\nZato se bacimo na posao. U naredna dva-tri meseca ćemo morati da obavimo značajan posao.\nHteo sam da iskoristim ovu priliku da kažem nešto o privrednoj integraciji u regionu. Poslednje tri godine berlinskog procesa je obeležila snažna usredsređenost na povezivanje. Došlo je vreme da proširimo plan koji se odnosi na fizičko povezivanje, bilo da se radi o povezivanju puteva, železnice, elektroenergetske mreže ili gasovoda i da se pozabavimo povezivanjem ekonomskih tržišta.\nNekoliko vaših premijera je tražilo da se ideje o ekonomskoj integraciji uključe u berlinski proces, između ostalog, ideje o podizanju nivoa trgovine unutar regiona. Slažem se sa vama u pogledu ovih ciljeva i s nestrpljenjem očekujem da čujem vaše viđenje te mogućnosti.\nŽelimo da zajedno sa našim domaćinima iz Italije predložimo ovo kao jedan od važnih ciljeva na samitu u Trstu. Ambiciozni smo i trebaće nam vaša podrška da srušimo prepreke koje već predugo postoje. Takvim preprekama nije mesto u srcu Evrope u 2017.\nŽelim da se iskoristi trgovinski potencijal vaših zemalja. Trgovinska integracija na Zapadnom Balkanu se pozitivno razvija od uspostavljanja Centralnoevropske zone slobodne trgovine pre otprilike 10 godina. CEFTA niže uspehe u razvoju plana regionalne trgovinske integracije koja je rezultirala nizom sporazuma.\nTokom proteklih godina, međutim, obim trgovine unutar regiona nije dovoljno porastao. Samo oko 20 odsto ukupnog izvoza i 10 odsto uvoza u okviru CEFTA-e se ostvaruje u regionu. Poređenja radi, tokom istog perioda, izvoz iz regiona Zapadnog Balkana u EU je gotovo udvostručen i dostigao je 70 odsto ukupnog izvoza regiona. Uvoz je porastao za 40 odsto čime je dostignuto 60 odsto ukupnog uvoza koji se ostvaruje u regionu. Izvoz iz vaših zemalja ima veoma mali udeo u BDP-u vaših zemalja. Iako je trgovina sa EU dosta jaka, privrede zemalja Zapadnog Balkana i dalje su slabo integrisane u trgovinu sa ostatkom sveta. Prepreke nastale na Zapadnom Balkanu nakon 90-ih godina 20. veka su sprečile iskorišćavanje potencijala trgovine.\nVažno je i ono čime trgujete: vi još uvek izvozite proizvode koji se baziraju na niskoj kvalifikovanosti radne snage, nerazvijenoj tehnologiji i koji se u velikoj meri oslanjaju na prirodne resurse. Vaši izvozi se takmiče jedni protiv drugih na donjem kraju lanca vrednosti te integracija trgovine između vaših privreda ostaje na niskom nivou.\nOvu situaciju možete i morate da rešavate zajedno: želim da Trst bude odskočna daska za unapređenje regionalne privredne integracije; to podrazumeva formulisanje jasnih strateških ciljeva za šest država Zapadnog Balkana za narednih nekoliko godina.\nNa današnjem sastanku je izneto nekoliko predloga koji su izrađeni sa Savetom sa regionalnu saradnju koji bi trebalo da budu osnova jasnog akcionog plana za regionalnu ekonomsku integraciju koji će biti usvojen u Trstu. Želim da se zahvalim kolegama iz Saveta za regionalnu saradnju na njihovom radu.\nPredlažemo zajedničko tržište za Zapadni Balkan. Naša ambicija je da uklonimo prepreke i stvorimo jedinstven prostor za ekonomski razvoj. Na taj način će i dugoročni cilj integracije zajedničkog tržišta Zapadnog Balkana u jedinstveno tržište Evropske unije postati jasniji.\nIzgradnja zajedničkog tržišta je upravo ono što se desilo u EU, a rezultiralo je izuzetno pozitivnim ekonomskim dešavanjima. U najboljem slučaju, ako grubo uporedimo otvaranje novih radnih mesta sa zajedničkim tržištem Evropske unije, ovaj region bi do 2025. mogao da otvori 80.000 novih radnih mesta.\nInsistiram na tome da je moj predlog osnovni element za postizanje vašeg cilja, odnosno integracije sa EU. Trgovinska integracija je korak ka EU, a ne alternativa članstvu.\nPredlažem da taj plan sadrži dva elementa:\nPrvo, komponentu trgovine, olakšanje trgovine i trgovinu uslugama koja će takođe igrati ulogu u uklanjanju prepreka za trgovinu.\nMoramo da odemo dalje od CEFTA-e: predlaganje novih oblasti rada, ali i bolje ispunjavanje vaših postojećih obaveza. Mnogo toga će se nadovezati na olakšanu trgovinu kroz Agendu povezivanja (uklanjanje saobraćajnih prepreka).\nOno što konkretno želim je:\n1. brzo sprovođenje sporazuma CEFTA o olakšanju trgovine\n2. dovršavanje pregovora o liberalizaciji trgovine uslugama.\nPredložićemo načine za uklanjanje prepreka za trgovinu robom, ali i usluga i kapitala. Moramo da učinimo više kako bismo omogućili kretanje radne snage širom Zapadnog Balkana, na primer, putem uzajamnog priznavanja stručnih kvalifikacija.\nDrugo, komponenta o unapređenju investicija i poslovanja. Cilj je snažna agenda koja može da razvije ekonomski prostor koji će biti privlačan (evropskim) investitorima. Treba da pošaljete poruku da ulaganje u bilo koju od vaših zemalja znači ulaganje u zajedničko tržište od nekih 20 miliona potrošača.\nBiću jasan, govorim o istinskom unapređenju ulaganja. Ne pričam o maksimalnom smanjenju poreza za preduzeća. Moramo da osnažimo prednosti regiona i lokalno poduzetništvo. Visoki kvalitet veština vaših ljudi, njihovu blizinu i njihov entuzijazam. Hajde da se nadovežemo na pristupe pametnog rasta i održivog razvoja koji se razvijaju širom Evrope: pametna ekspertiza, ekonomija znanja, zeleni rast.\nSpreman sam da istražm načine za bolje iskorišćavanje prilika za rast koje pružaju Sporazumi o stabilizaciji i pridruživanju. Ali pre toga moramo da pažljivo saslušamo pripadnike poslovne zajednice i podstaknemo ih na međusobnu saradnju.\nNa samitu u Trstu ćemo najaviti značajno povećanje budžeta za naš Instrument za razvoj i inovacije preduzeća Zapadnog Balkana, kako bismo pomogli preduzećima, pre svega malim i srednjim, da zajedno rade na razvoju mogućnosti u regionu.\nPredlažem da se u plan rada za zajedničko tržište Zapadnog Balkana uključi snažan digitalni element. On bi trebalo da obuhvati kako pristup digitalnoj ekonomiji, poput dodatnog smanjenja troškova rominga i promovisanje širokopojasnih mreža, tako i sadržajima kao što je uklanjanje prepreka za internet trgovinu i pitanja zaštite podataka. Ključno je da se postojeće, čak i tradicionalne, grane i sektori uvedu u digitalno doba.\nDa bi ovo novo zajedničko tržište bilo istovremeno ambiciozno i realno, predlažem da se Savetu za regionalnu saradnju poveri zadatak izrade sveobuhvatnog Akcionog plana koji će biti predstavljen u Trstu kao i da im se nakon usvajanja plana poveri zadatak njegove realizacije (uz pomoć drugih partnera, kao što su CEFTA, Svetska banka, privredne komore).\nZa kraj želim da ponovim da ako želimo da ovo uspe, biće nam potrebna vaša snažna politička posvećenost, vas kao lidera. Kao što je slučaj i sa samom EU, i ovo zajedničko tržište će funkcionisati samo ako možemo da računamo na vaš ambiciozni angažman na uklanjanju prepreka za trgovinu između vaših zemalja na svim nivoima.\nPre nego što vam dam reč, želim da pomenem još dve stvari. Prvo, sutra ujutro ću imati zadovoljstvo da zajedno sa predstavnicima vlasti Bosne i Hercegovine i Hrvatske prisustvujem otvaranju projekta izgradnje mosta u Svilaju. Ovaj projekat dokazuje da naš zajednički rad na Agendi povezivanja daje rezultate. Računam na vašu motivisanost da ove godine prisustvujemo otvaranju više ovakvih projekata.\nTo će vašim građanima pokazati da se vaša, iako, moram priznati, ne uvek prijatna saradnja sa EU isplati u veoma konkretnom obliku. I to već sada, a ne tek nakon pristupanja EU.\nDruga stvar koju želim da kažem je da bi trebalo da na današnjem sastanku malo vremena posvetimo i razgovoru o Ugovoru o saobraćajnoj zajednici i njenom Sekretarijatu. Predlažem da tokom ručka porazgovaramo o uslovima koje lokacija Sekretarijata treba da ispuni.\nZa kraj, želim svima da čestitam na posvećenosti koju ste pokazali usvajanjem današnje današnje deklaracije koju je ranije predstavio Denis Zvizdić. Ona je važan simbol spremnosti vaših vlada i regiona u celini da zaplove punim jedrima!\nPredstavljen novi program EU za lokalni razvoj – EU PRO\nU Narodnoj skupštini održana završna debata Evropske škole debate


Usred nemilosrdnog terena kalifornijske pustinje, nići će spektakularna kuća neobičnog izgleda, načinjena od kontejnera namenjenih za transport.\nČelični kontejneri sve češće se koriste u arhitekturi kao priuštiv i otporan građevinski materijal, sa kojim arhitekte eksperimentišu projektujući razne poslovne prostore, kuće za odmor, čak i zgrade.\n"Whitaker Studio" predstavio je projkat koji je digao ovu vrstu arhitekture na novi nivo. Izuzetno atraktivna kuća biće izgrađena 2018. godine u nacionalnom parku Džošua Tri koji se prostire u pustinji Mohave, u američkoj državi Kalifornija.\nSmeštena na 90 ari placa, neobična kuća postaće utočište za odmor u kojem će imućni režiser Los Anđelesa moći da pronađe predah od užurbanog života u gradu.\nRazgranati kontejneri orijentisani su tako da pruže kući obilje prirodne svetlosti, pogled na razne delove pustinjskog krajolika, ali i privatnost prostorijama kojima je potrebna.\nUnutrašnjost kuće koja se prostire na 200 kvadratnih metara, sadržaće dnevnu sobu, kuhinju, trpezariju i tri spavaće sobe, a enterijer će opremiti dizajner i arhitekta Ron Arad.\nPREPORUKA: Pustinjska vila\nKuća će se napajati energijom iz solarnih panela koji će biti postavljeni na nadstrešnicu za automobil, a sa zadnje strane kuće nalaziće se prostrana drvena terasa i đakuzi.\nLondonski arhitekta James Whitaker prvobitno je projektovao ovaj objekat 2010. godine za nemačku marketinšku agenciju. "Hechingen Studio" je trebalo da posluži kao priuštiv kancelarijski prostor, smešten tik izvan grada Hečingen, međutim nikad nije bio izgrađen.\nKuće, Kuća od kontejnera, Whitaker Studio, Kalifornija, Kuća u pustinji, Džošua Tri, James Whitaker, Ron Arad, Neobične kuće


LSV: Što pre promeniti izborni zakon | Autonomija\n"Učestvovaćemo na svim izborima na kojima postoji mogućnost da građani slobodno glasaju"\nLiga socijaldemokrata Vojvodine (LSV) zatražila je danas hitne promene izbornog zakona kako bi se omogućili fer izborni uslovi.\n“Na takvo stanje upozoravamo već godinama, ali sluha za promenu izbornog zakona jednako nije bilo, bez obzira na to ko je na vlasti”, navela je ta stranka u saopštenju za javnost.\nLSV je dodala da neke stranke kojima je takav izborni zakon ranije odgovarao, “danas bojkotuju i dijalog i izbore, umesto da se uključe i da zajedno dođemo do najboljeg rešenja”.\n“Slobodni izbori su sam temelj demokratije i Liga socijaldemokrata Vojvodine će učestvovati na svim izborima na kojima postoji mogućnost da građani slobodno glasaju”, ističe se u saopštenju.\nLSV je, međutim, poručila da sigurno neće učestvovati na onim izborima “na kojima se ne poštuju izborna pravila i krši izborna volja građana, kao što je to bio slučaj u Kovačici i Beloj Crkvi”.\nU saopštenju se dodaje i da će ta stranka i ubuduće učestvovati na svim okruglim stolovima i svim okupljanjima koja mogu doprineti promeni izbornog zakona i uslova za izbore.


Referendum podelio Srbiju, opcije su "za", "ne" i bojkot\nReferendum podelio Srbiju, opcije su „za“, „ne“ i bojkot\nNa referendumu u nedelju, 16. januara, građani će odlučivati o promenama Ustava Srbije, u delu koji se odnosi na pravosuđe. Pitanje na koje će se izjašnjavati sa „da“ ili „ne“, glasi „da li ste za potvrđivanje Akta o promeni Ustava“. Biće otvoreno više od 8.000 biračkih mesta u Srbiji, a moći će da se glasa od 7 do 20 sati. Pozicija i deo stručne javnosti poziva da se zaokruži „da“, opozicija i mnogi građanski pokreti „ne“, a deo javnosti smatra da referendum treba bojkotovati.\nPokret slobodnih gradjana (PSG) pozvao je gradjane Srbije da na referendumu 16. januara glasaju protiv predloženih ustavnih promena u oblasti pravosudja.\nU saopštenju PSG se navodi da se osnovni razlog za ovakav stav nalazi „u ukupnim okolnostima u kojima se organizuje glasanje“.\n„Predlog Akta o promeni Ustava Srbije, Predlog Ustavnog zakona za sprovođenje Akta, kao i Predlog odluke o raspisivanju referenduma formulisao je i izglasao nelegitiman i suštinski jednopartijski parlament“, navodi se u saopštenju.\nKako se dodaje, u atmosferi u kojoj se društvo u Srbiji trenutno nalazi, nema uslova za otvorenu javnu raspravu.\n„Mediji sa nacionalnom frekvencijom su u poslednih nekoliko godina zatvoreni za bilo kakvu stručnu i argumentovanu debatu. Suprotno svim demokratskim principima, tek nekoliko meseci pre održavanja ovog referenduma krenulo se u donošenje novog Zakona o referendumu i narodnoj inicijativi. Zakon je naknadno menjan u trenutku kada su već počele referendumske radnje, što je nedopustivo“, navodi PSG.\nU saopštenju se dodaje da „u datim okolnostima, predložene promene, koje se tiču drugačijeg modela izbora sudija i tužilaca, neće doprineti nezavisnosti pravosudja, niti će ostvariti bilo kakav stvaran pozitivan efekat u budućem periodu“.\nGradjanska Vojvodina pozvala je na bojkot sutrašnjeg izjašnjavanja o ustavnim promenama, ocenjujući da je aktuelni Ustav „nelegalan i nelegitiman i nikakve delimične izmene to ne mogu ispraviti, već jedino donošenje novog Ustava Srbije, koji će biti garant suštinske decentralizacije Srbije“.\n„Kao i 2006. godine, smatramo da gradjane ne treba pozivati da glasaju protiv Ustava, jer bi to značilo da se slažemo sa načinom na koji je Ustav donet. Kao ni tada, ni sada široka javnost nije bila uključena u javnu raspravu o izmenama Ustava“, navela je Gradjanska Vojvodina u današnjem saopštenju.\nPodsetili su da je Gradjanska Vojvodina i nastala 2006. godine, kao reakcija civilnog sektora na „sramnu proceduru“ usvajanja Ustava Srbije.\n„Podsećamo da su republički poslanici tekst novog ustava, pre nego što su glasali za njegovo usvajanje, videli svega pola sata pre početka sednice skupštine. Podsećamo i da je referendum na kojem su se gradjani izjašnjavali o usvajanju ustava trajao ukupno dva dana i jednu noć. Podsećamo i na gotovo unisonu i histeričnu medijsku kampanju za usvajanje ustava“, navodi se u saopštenju.\nKako se dodaje, „aktuelni Ustav Srbije, koji je na brzinu sklepan tobož da bi se ‘sačuvalo Kosovo’, samo je još dublje gurnuo Srbiju a zajedno s njom i Vojvodinu u blato besomučnog centralizma i beznadja“.\n„Danas, više od 15 godina nakon usvajanja ustava, Vojvodina ne samo da nije vratila svoju autonomiju, već je postala gotovo zabranjena reč, koja se ne izgovara više ni u vremenskoj prognozi a kamoli u javnom diskursu, uz sve redje izuzetke“, ocenila je Gradjanska Vojvodina.\nGradjansku Vojvodinu čine Nezavisno društvo novinara Vojvodine, Centar za regionalizam, Gradjanska akcija Pančevo, Zelena mreža Vojvodine, Helsinški odbor za ljudska prava u Srbiji, Vojvodjanski gradjanski centar, Centar gradjanskih vrednosti Subotica i Centar za interkulturalnu komunikaciju.\nPokret Ne davimo Beograd pozvao je građane da 16. januara izađu i glasaju protiv. U saopštenju objašnjavaju da „bojkot nije opcija, jer na ovom referendumu nema cenzusa“.\nRežim pokušava da nas ubedi da su predložene promene način da se pravosuđe oslobodi od uticaja političara na vlasti, ali je realnost upravo suprotna. Zato smo pokrenuli kampanju „Da li im veruješ?“, saopštili su.\nDa li verujete Dačiću, Brnabić ili Vučiću?\n„Da li verujete Ivici Dačiću kada kaže da nakon promene Ustava politika više neće imati uticaja na pravosuđe? Verujete li Ani Brnabić da se zalaže za promene Ustava koje će voditi nezavisnijem i efikasnijem pravosuđu, a Aleksandru Vučiću da želi da pravosuđe i rad tužilaštva oslobodi uticaja zakonodavne i izvršne vlasti?“, navodi se u saopštenju pokreta Ne davimo Beograd.\nIli verujete stručnjacima iz ustavnog prava i Ne davimo Beograd?\nPokret Ne davimo Beograd je zajedno sa stručnjacima iz ustavnog i drugih oblasti prava, analizirao predložene izmene i utvrdili smo da one nisu nikakvo poboljšanje, već nova manipulacija vlasti. Režim želi da nastavi svoju dominaciju nad pravosuđem, a ove promene će samo omogućiti nove mehanizme za političku kontrolu sudstva i tužilaštva, ističu iz ovog Pokreta.\nZamenica predsednika Demokratske stranke (DS) Dragana Rakić izjavila je da je „zabluda“ kako je izlazak na referendum o promeni Ustava i „zaokruživanje ‘ne’ glasanje protiv Vučića“, kao i da vlastima jedino ne odgovara da se ne izadje na ovakav referendum.\nPrema njenim rečima, jedino što ne odgovara vlasti je da se ne izadje na ovakav referendum o promeni Ustava.\n„Pogotovo“, rekla je Rakić, „što su režimski spin majstori u mogućnosti da čak i negativan ishod referenduma, to jest odbijanje predloženih promena Ustava predstave kao trijumf i krunski dokaz demokratije u Vučićevoj Srbiji“.\nSrpska radikalna stranka (SRS) pozvala je gradjane da na referendumu glasaju protiv ustavnih promena.\n„Uoči referenduma koji je vlast zakazala po nalogu Evropske unije, niko od zvaničnika nije negirao da su izmene Ustava koje se odnose na sudsku granu vlasti nelegitimne i niko nije ponudio nijedan validan dokaz da će posle ovih nedemokratskih promena stanje u pravosudju biti bolje“, navodi se u saopštenju SRS.\nStranka dodaje da bi pozitivan ishod referenduma od sudija i tužilaca „napravio kastu sličnu javnim izvršiteljima koji će raditi šta god im padne na pamet i nikome neće odgovarati“.\n„Pozitivan ishod referenduma bio bi sumrak srpskog pravosudja i na pozitivan ishod sudskog postupka mogli bi da računaju samo tajkuni, nevladine organizacije i političari vlasti“, ocenila je SRS.\nDa se zaokruži „da“ na sutrašnjem referendumu pozvale su stranke vladajuće većine i deo stručne javnosti.\nMinistarka pravde Maja Popović izjavila je da će promene Ustava Srbije u delu o pravosudju, o kojima će se gradjani izjašnjavati na referendumu 16. januara, isključiti učešće politike u izboru sudija, predsednika sudova, javnih tužilaca i zamenika javih tužilaca.\n„Cilj ovih promena Ustava je i uspostavljanje boljeg sistema predlaganja, premeštaja i prestanka njihove funkcije. To će omogućiti da ulazak u pravosudje bude zasnovan na objektivnim kriterijumima vrednovanja i pravičnim procedurama izbora, a samim tim biće unapredjen kvalitet pravde“, kazala je Popović za list „Politika“.\n„To će otvoriti uslove za bolju i efikasniju zaštitu ljudskih prava, jer vladavina prava na njima počiva i povećava pravnu sigurnost. Veća pravna sigurnost uticaće i na priliv, naročito stranih, investicija“, ocenila je ona.\nPremijerka Srbije Ana Brnabić ocenila je danas da je referendum o ustavnim promenama u ovom trenutku najvažnija stvar za jačanje Srbije i pozvala gradjane da glasaju za promene Ustava.\n„Sutrašnji dan je izuzetno važan za čitavu našu zemlju, da nam se nikad ne ponovi takozvana reforma pravosudja iz 2009. koja je ustvari bila politička čistka sudija“, kazala je Brnabić novinarima u Obrenovcu.\nOna je pozvala gradjane da glasaju za promenu Ustava u oblasti pravosudja navodeći da će time doneti veću vladavinu prava i jače institucije u Srbiji.\nopozicija, pozicija, pravosuđe, referendum\nDosta je bilo, Zdrava Srbija i Živim za Srbiju izlaze na izbore na listi „Suverenisti“


Međunarodni sud pozdravlja podršku Evropskog parlamenta | Međunarodni krivični sud za bivšu Jugoslaviju\nHag, 12. mart 2009.\nEvropski parlament u Strazburu, Francuska\nMeđunarodni sud pozdravlja podršku koju je Evropski parlament izrazio za rad i uspešno okončanje mandata Međunarodnog suda u privođenju pravdi lica najodgovornijih za najteže zločine počinjene tokom ratova u bivšoj Jugoslaviji.\nEvropski parlament je u toku današnjeg dana na plenarnoj sednici usvojio izveštaj i preporuke Savetu u kojima se zahteva podrška uspešnom okončanju mandata Međunarodnog suda “kako bi sva aktuelna suđenja mogla biti razmatrana bez neprimerene žurbe i kako bi preostali optuženi za ratne zločine mogli biti izvedeni pred lice pravde”.\nMeđunarodni sud je zahvalan na priznanju ukazanom za njegov značajan doprinos razvoju međunarodne pravde, procesu pomirenja na zapadnom Balkanu i naporima na izgradnji kapaciteta u vezi s vladavinom prava u tom regionu.\nOd svog osnivanja 1993. godine Međunarodni sud je okončao postupke kojima je obuhvaćeno 116 od 161 optuženih. U finalnoj fazi svog mandata Međunarodni sud radi punim kapacitetom kako bi se okončali preostali postupci u skladu s zacrtanim rokovima koje su postavile njegove sudije. Postupci protiv 40 optuženih su u toku u okviru 20 predmeta, sa svega pet od njih u pretpretresnoj fazi.\nMeđunarodni sud ostaje i dalje predan efikasnom okončanju svog rada u skladu s najvišim međunarodnim standardima i sadašnjim rokovima, kako je saopšteno Savetu bezbednosti Ujedinjenih nacija, po kojima bi svi prvostepeni postupci bili okončani 2010. godine s namerom da se svi žalbeni postupci završe do 2012. godine.\nNastavak skrivanja dvojice preostalih optuženih koji su u bekstvu, Ratka Mladića i Gorana Hadžića, ograničava mogućnost Međunarodnog suda da svoj rad okonča u skladu s trenutnim rasporedom i takođe baca senku na kredibilitet međunarodne pravde. Međunarodni sud poziva sve države da ispune svoje obaveze i obezbede da se preostala dvojica optuženih koji su u bekstvu odmah uhapse.


Datum objave: 02.03.2017 16:16 | Autor: Ministarstvo nauke\nMinistarstvo nauke nastavlja sa aktivnostima na implementaciji Okvirnog ugovora za jačanje nacionalnog učešća u EU Okvirnom programu za istraživanje i inovacije „Horizont 2020“ (2014-2020). U toku je druga posjeta ekspertskog tima EU Crnoj Gori, fokusirana na podršku u pripremi konkretnih projektnih prijedloga u četiri prioritetne oblasti istraživanja: poljoprivreda, bezbjednost hrane, zdravlje ljudi i informaciono-komunikacione tehnologije.\nNa Poziv za pružanje podrške za razvoj konkretnih projektnih ideja, koji je Ministarstvo nauke objavilo dana 13. februara 2017. godine, prijavilo se 16 institucija sa ukupno 25 projektnih ideja.\nNakon uvida u dostavljene aplikacije, a shodno kriterijumima navedenim u samoj prijavi, ekspertski tim IBF-a i predstavnici Ministarstva nauke su odlučili da 1. Komponentom budu podržani projektni prijedlozi sljedećih institucija: Institut za biologiju mora Kotor, Biotehnički fakultet Univerziteta Crne Gore, Medicinski fakultet Univerziteta Crne Gore, kompanija „13 jul Plantaže“ i BIO ICT Centar izvrsnosti. Kroz ovu Komponentu projekta, institucije će dobiti podršku u pripremi/unapređenju konkretnih projektnih ideja, identifikaciji odgovarajućih poziva, definisanju konzorcijuma, pripremi budžeta projekta, a sve ovo uz direktnu saradnju sa ekspertima EU.\nInstitucije koje nijesu odabrane za podršku kroz Komponentu 1, imaće mogućnost da učestvuju u Komponenti 2 projekta koja obuhvata opšte treninge za navedene oblasti istraživanja, koje će eksperti realizovati u narednom periodu, počev od 27. marta 2017. godine. Ova komponenta namijenjena je naučno-istraživačkim ustanovama, malim i srednjim preduzećima kao i javnoj upravi, a poziv za prijavljivanje će biti objavljen na zvaničnoj web stranici Ministarstva nauke tokom naredne sedmice.\nPodsjetimo, Okvirni ugovor za podršku nacionalnom učešću u „Horizontu 2020“ se realizuje u okviru Programa pretpristupne pomoći Evropske unije Crnoj Gori (IPA) kroz Operativni program za razvoj ljudskih resursa 2012-2013, u trajanju od 10 mjeseci i ukupnoj vrijednosti od 299.000,00 EUR-a.


Beč najavljuje da neće podržati plan EK “u ovom obliku” | Restart Magazin\nAustrija neće u ovome obliku podržati predlog Evropske komisije o fondu za oporavak ekonomija od pandemije koronavirusa, izjavio je austrijski ministar finansija Gernot Blumel.\nEvropska komisija je predložila da se obezbedi 500 milijardi evra bespovratne pomoći najteže pogođenim državama članicama i sektorima, kao i još 250 milijardi u vidu povoljnih kredita.\n“Austrija je uvek spremna da pregovara, ali za ovaj paket nećemo dati zeleno svetlo”, kazao je Blumel za austrijski javni servis, prenosi Hina. Dodao je da bi po tom predlogu Austrija u evropski budžet uplaćivala dvostruko više nego sada.\n“Austrijski doprinos bi bio uvećan na dva odsto bruto domaćeg proizvoda, što je neprihvatljivo”, istakao je Blumel.\nKancelar Sebastijan Kurc je u razgovoru za nemački Di Velt izrazio nadu da će Evropska komisija izaći u susret takozvanoj “štedljivoj koaliciji”, u kojoj su, pored Austrije, još Holandija, Danska i Švedska.\n“Mi se nadamo da će naši interesi biti uzeti u obzir. Želimo da budemo solidarni, ali smo zbog naših građana koji naporno rade i plaćaju porez dužni da se pobrinemo da se pronađe pravedno rešenje, rekao je Kurc. Da bi predlog Komisije prošao moraju ga podržati sve članice EU, kao i Evropski parlament.\n← Tramp: SAD prekidaju veze sa SZO\nItalija upozorava da će se EU raspasti →\nSmanjena industrijska proizvodnja na nivou EU


U neredima je poginuo jedan mladić, a istraga o paljenju dugo je trajala\nOsumnjičeno je sedam osoba iz Novog Sada i sedam iz Beograda i Pančeva, među kojima su i dvojica maloletnika, a dvojica huligana iz Beograda, sumnjiče se da su 17. februara 2008. kamenovali zgradu Ambasade Turske.\nU Beogradu je uhapšen jedan osumnjičeni, a traga se za još dvojicom. U Novom Sadu su tokom jučerašnjeg dana uhapšena petorica osumnjičenih starosti od 23 do 33 godine. Privedeni su Đorđe T., Aleksandar E., Nikola K., Dušan S. i Filip B. Osumnjičeni Nikola K. i Filip B. su članovi navijačke grupe “Firma”, dok ostali privedeni nisu registrovani kao ekstremni navijači. Protiv njih su podnošene prijave zbog nasilničkog ponašanja koje nije povezano sa utakmicama.\n- Uhapšeni su odvedeni u zgradu beogradske policije, gde će biti saslušani. Međutim, nisu svi identifikovani huligani još uhapšeni - kaže izvor “Blica” blizak istrazi.\nDo paljenja američke ambasade došlo je posle protesta “Kosovo je Srbija” i proglašenja nezavisnosti Kosova i Metohije. Prilikom paljenja američke ambasade stradao je 20-godišnji student menadžmenta iz Novog Sada Zoran Vujović, koji je bio poreklom iz Prištine. Mladićevo telo je nađeno spaljeno, a identifikovan je na osnovu ličnih stvari.


Aleksandar Obradović na protestu "Jedan od pet miliona" - RTV Šabac\n22. decembar 2019. 11:53\nProtest "Jedan od pet miliona" koji je sinoć održan u Beogradu, završen je ispred Predsedništva gde su organizatori protesta predsedniku Srbije Aleksandru Vučiću ostavili dokumenta kako bi se informisao o aferama koje potresaju Srbiju, "jer se u poslednje vreme pravi da ništa ne zna, ne vidi i ne čuje".\nPapire koji objašnjavaju šta je to GIM i kako je Vučićev "ministar Nebojša Stefanović koristio svoj položaj i omogućio svom ocu da se obogati", kao i o aferama Savamala, ministru plagijatoru, organizatori protesta su istresli iz tri džaka.\nOni su pitali Vučića i šta je bilo sa džakom sa pokradenim glasovima koje je pokazivao kada je dolazio na vlast.\nProtest je počeo na Platou ispred Filozofskog fakulteta u Beogradu, a građanima se obratio uzbunjivač iz "Krušika" Aleksandar Obradović.\nOn je rekao da mu je drago da postoje ljudi koji su imuni na sve manipulacije i eksperimente ove vlasti i pozvao građane da se odupru hrabro i odvažno.\n"Drago mi je da ispred sebe vidim dostojanstvene, slobodoljubive i odvažne građane Srbije", rekao je Obradović.\nObradović je zahvalio svim pokretima i organizacijama civilnog društva na svim aktivnostima, ali i političkim partijama na podršci, kao i nezavisnim i hrabrim domaćim i stranim medijima što su na objektivan i profesionalna način izveštavali o aferi "Krušik".\n"Istina se ne može sakriti.Pre ili kasnije ona pronađe svoj put i pobeđuje uprkos svim podlim i pokvarenim pokušajima manipulacija najviših predstavnika vlasti", istakao je Obradović.\nU trenutku kada je Obradović dolazio na protest, građani su skandirali: "Heroj, heroj", "Pobeda", "Aca heroj", "Vučiću lopove", a kada je počeo da govori upalili su baklje.\nNa kamionu sa razglasom bio je okačen transparent s Obradovićevim likom na kojem je pisalo "Aleksandar Obradović naš heroj", a građani su nosili transparente na kojima je pisalo "Naš heroj".\nPosle govora učesnici protesta "Jedan od pet miliona" krenuli su u šetnju.\nKolona se kretala Svetogorskom ulicom do Radio televizije Srbije (RTS) gde su učesnici protesta poručili generalnom direktoru RTS Draganu Bujoševiću i glavnom i odgovornom uredniku Informativnog programa Nenadu Lj. Stefanoviću da je "oslobođen Univerzitet, oslobođen je Aleksandar Obradović i da će biti oslobođen i RTS".\nSkup je prijavljen policiji iz bezbednosnih razloga, a organizatori protesta su poručili da će naredni biti održan sledeće subote.


Pravila korišćenja portala – Nekretnine Prostor\nSajt prostor22.rs omogućava korišćenje usluga i sadržaja sajta na koji se primenjuju Pravila i uslovi korišćenja sajta.\nSveukupan sadržaj koji je objavljen na ovaj način predstavlja odgovornost osobe, fizičkog ili pravnog lica, koja je taj sadržaj postavila, što znači da je korisnik u potpunosti odgovoran za sav sadržaj koji objavi, pošalje ili na drugi način učini dostupnim putem internet stranica.\nKorisnici usluga sajta postavljaju oglase, poruke, komentare, fotografije i druge materijale (u daljem tekstu: sadržaj).\nSvi korisnici sajta imaju obavezu da obezbede tačnost i istinitost podataka koje objavljuju na sajtu.\nKorisnik sajta postavlja fotografiju za koju garantuje da predstavlja njegovo autorsko delo.\nUkoliko je korisnik prekršio autorsko pravo trećeg lica snosi odgovornost za postavljanje spornog sadržaja i dužan je da pruži pravnu zaštitu navedenim sajtovima, kao i da im nadoknadi eventualnu materijalnu štetu.\nStrogo je zabranjeno objavljivanje i razmena informacija za koje korisnik zna ili pretpostavlja da su neistinite, a čije bi korišćenje moglo da nanese štetu trećim licima.\nWebsite prostor22.rs ne garantuje za tačnost, istinitost, potpunost i verodostojnost oglasne poruke i zadržava pravo da ukloni sa sajta sve oglase koje imaju uvredljiv i nemoralan sadržaj za ostale korisnike ili klijente ili na bilo koji drugi način nisu u skladu sa zakonom, koji predstavljaju kršenje nekog autorskog ili srodnog prava.\nNosilac autorskih prava na sajtu prostor22.rs je vlasnik sajta Agencija PROSTOR.\nAutorska prava odnose se na sadržaj, tekst, slike, grafičke i druge prikaze i baze podataka koje su kreirali zaposleni vlasnika sajta, te neovlašćeno korišćenje, kopiranje, reprodukovanje, objavljivanje i preuzimanje bilo kog dela sajta smatra se kršenjem autorskih prava Agencije PROSTOR.\nPostavljanjem sadržaja na sajt prostor22.rs korisnik je saglasan da podaci i informacije koji su objavljeni budu dostupni na uvid svima koji su za iste zainteresovani, u skladu sa ovim Pravilima i uslovima korišćenja.\nPodaci o korisnicima iz procesa registracije, kao i ostali podaci neće biti dostupni trećoj strani u skladu sa poštovanjem načela privatnosti, osim u slučaju grubog kršenja pravila i nezakonitih aktivnosti korisnika.\nSajt prostor22.rs zadržava pravo da u daljem korišćenju sadržaja sajta onemogući korisnike koji krše Pravila korišćenja, na bilo koji način ometaju rad sajta, vređaju prava drugih korisnika, zloupotrebljavaju objavljene podatke naročito u smislu neovlašćenog preuzimanja sadržaja objavljenog na sajtu, pokušavaju da uspostave neovlašćen pristup zaštićenim delovima sajta ili iniciraju aktivnost koja utiče na kvalitet ili remeti funkcionalnost usluga.\nPored zabrane daljeg korišćenja sadržaja, od isključenog korisnika se može zahtevati naknada štete.\nSajt i vlasnik sajta Agencija PROSTOR ne snosi odgovornost za nepravilno korišćenje sajta i informacija do kojih se došlo pomoću linkova ili reklama na sajtu, niti za eventualnu štetu koja nastane po tom osnovu.\nPrilikom pristupanja sajtu prostor22.rs korisnik prihvata sva pravila i uslove korišćenja, kao i pozitivne zakonske propise.\nSajt prostor22.rszadržava pravo da ove uslove korišćenja promeni bez najave i u bilo koje vreme.\nPromene stupaju na snagu trenutkom objave na sajtu.\nZA OGLASE BEZ POSREDNIKA NE ODGOVARAMO ZA TAČNOST I AKTUELNOST OGLASNIH PORUKA U CELINI ILI U DELOVIMA


Erdogan na NATO samitu: Nećemo priznati ilegalno pripajanje Krima - Sandžak Haber - Sandžačke Internet Novine\nNaslovna Vijesti Erdogan na NATO samitu: Nećemo priznati ilegalno pripajanje Krima\nErdogan na NATO samitu: Nećemo priznati ilegalno pripajanje Krima\nBrisel – Predsjednik Turske Recep Tayyip Erdogan je na samitu NATO saveza u Cardiffu iznio stavove Turske u vezi pitanja u regionu u kojem se ona nalazi.\nErdogan je sa svjetskim liderima podijelio mišljenje o koracima koje je potrebno poduzeti po pitanju Afganistana, Azerbejdžana, Krima, Sirije i Iraka.\nNavodeći da se očekuje okončanje izbornog postupka za predsjednika Afganistana što prije, Erdogan je kazao da i nakon povlačenja snaga ISAF neće prepustiti sudbini bratski narod u Afganistanu, niti ih ostaviti same.\nPrema saznanjima, u izlaganju na jučerašnjem sastanku NATO-Ukrajina, održanom na nivou predsjednika država i šefova vlada, Erdogan je kazao da će se podrška Turske političkoj nezavisnosti, teritorijalnom integritetu, suverenitetu i nacionalnom jedinstvu Ukrajine nastaviti i ubuduće.\nPredsjednik Erdogan je podsjetio da ilegalno pripajanje Krima neće biti priznato, ističući važnost napora da ne dođe do izolacije krimskih Tatara i da se iznađe političko rješenje krize.\nPredsjednik Erdogan je zatim naglasio da bi NATO trebao ispuniti obećanja data Azerbejdžanu, rekavši i da je veoma važno da se pitanje Karabaha riješi u okviru teritorijalnog integriteta Azerbejdžana.\nPredsjednik Erdogan se sinoć obratio liderima na radnoj večeri Sjevernoatlantskog vijeća u dvorcu Cardiff i tom prilikom govorio o najnovijim dešavanjima u Iraku, Siriji i Ukrajini.\nTokom izlaganja na radnoj večeri, na kojoj su razmatrane osnovni sigunrosni izazovi s kojima je NATO suočen, Erdogan je skrenuo pažnju na potrebu za jedinstvenim pristupom i poduzimanjem odlučnih koraka protiv nasilja u Siriju i Iraku koje predstavlja prijetnju po regionalnu sigurnost i stabilnost.\nErdogan je istakao da je potrebno razviti sveobuhvatnu strategiju protov terorističkih organizacija koje iskorištavaju haos u regionu, nastali kao rezultat posmatranja djela režima u Damasku.\nPrethodni tekstMILAN VERUOVIĆ o atentatu – Čeda me zvao i rekao da rušim zvaničnu verziju atentata na Đinđića!\nSledeći tekstJusufspahić – Gadi mi se ljigavost Srbije, neću da komentarišem one koji koriste smrt za svoju promociju!


"Kada se vratio u Srbiju sredinom 70-ih godina prošlog veka mitropolit Amfilohije je počeo da piše radove sa temom koja je bila značajna za postojeći ideološki okvir. To je bilo pitanje čoveka. Mitroplit je tada na jednom širem socijalnom planu uveo viđenje čoveka iz jedne eminentno teološke vizure i povratio čitav niz tema koje su od srednjeg veka krasile srpsku misao kao naslednicu vizantijske teološke misli", rekao je profesor Knežević.\nMladi teolog je uključivao probleme savremenog čoveka, pa su on i vladika Atanasije objavljivali svoje radove čak i u dominanto filozofsko - marksističkim publikacijama.\n"Hocu da kažem da je pojava ove dve ličnosti bila toliko važna i da je pritisak na nivou ideja koje su oni vršili bio toliko veliki da je čak jedan neprijateljski okvir morao da uvaži takve činjenice, kakve su bile mitropolita Amfilohija i vladike Atanasija", rekao je Kneževic.\n"Bila je promocija njegovih sabranih dela 2013. u Herceg Novom. Ja sam govorio o nekim teološkim temama, a on me je nenametljivo uzeo za ruku i rekao: Kaži nešto o Kosovu", prisećao se Knežević.\nPosebnu pažnju prisutnih stotinak građana Osojana izazvao je nastup guslara Raja Vojinovića, koji je izveo pesmu "Banović Sekula i Jovan Kosovac".


Kodiranje doživljaja stvarnosti | NLP Institut Beograd Kodiranje doživljaja stvarnosti | NLP Institut Beograd\nDa li su vas nekada duboko povredili komentari vaših šefova na vaš učinak ili rezultate nekog vašeg projekta? A da li ste i sami imali problem da nekome objasnite da neko svoje ponašanje treba da promeni, tako da vas ne shvati pogrešno?\nKod većine ljudi odgovor na ova pitanja je potvrdan iz jednog vrlo jednostavnog razloga: retko ko ume da da pravi feedback.\nFeedback je stručni termin iz komunikacione psihologije, koji teško može da se prevede na druge jezike a da pritom ne izgubi na značaju. Ukratko, reč je o komunikativnom procesu u kom primalac poruke onome ko mu je tu poruku poslao, vraća informaciju o tome kako je ta poruka uticala na njega. Davanje feedback-a je neizbežno, ne samo u poslovnom okruženju, nego i u privatnom životu i upravo zbog toga je važno poznavati njegovu strukturu i pravila.\nUpravo to su učili polaznici 54. grupe NLP Practitioner edukacije na NLP Institutu, koji su imali priliku da od iskusnog NLP trenera i coach-a Katarine Džoković nauče tajne ovog izvanredno korisnog alata.\nTokom prvog dana su kroz niz vežbi naučili kako da pažljivo i efikasno prenesu poruku svom sagovorniku o nekom ponašanju koje bi on trebalo da promeni, a da ga pritom ostave u dobrom stanju i spreče nesporazume koji često nastaju zbog neadekvatnog komuniciranja.\nTokom istog dana, učili su i kako da reše konflikte i probleme sa drugim ljudima, tako što će zauzeti različite perceptualne pozicije i tako svaku situaciju sagledati iz više uglova.\nCeli drugi dan ovog modula bio je posvećen submodalitetima, finim kvalitetima iskustava koje doživljavamo. Mi kodiramo naš doživljaj realnosti, verovanje i vreme pomoću submodaliteta, a njihovo menjanje je veoma moćna i efikasna intervencija koja menja značenje nekog našeg doživljaja, a time i način na koji se osećamo u vezi sa tim.\nMnogi polaznici su već tog dana tokom vežbi uspeli da promene svoj doživljaj nekih manje lepih iskustava iz prošlosti i steknu drugačiji uvid u svoje mentalne i emocionalne procese.\nAlati i veštine koji polaznici NLP Practitioner edukacije uče tokom 4. modula izvanredno su primenljivi, ne samo u poslovnom, nego i u porodičnom okruženju i mogu da pomognu da prevaziđemo mnoge barijere na putu ka uspehu.\nAko biste i vi želeli da ovladate njima, ali i mnogim drugim znanjima iz oblasti NLP-a, uvek smo tu za vas. Prijavite se za NLP Practitioner edukaciju na NLP Institutu odmah ili nas pozovite na 064 64 51 391 i pišite na office@nlpinstitut.com, a mi ćemo vas podržati da krenete putem uspeha i živite život kakav želite.


Na radost svih obožavaoca: Ana Popović kraljica bluza ponovo u Beogradu\nPravo iz Los Anđelesa, gde živi i i radi proteklih nekoliko godina, jedna od najpriznatijih svetskih bluz muzičara, Ana Popović stiže u Beograd\nKraljica bluza se vraća u Beograd! Nakon legendarnog, unapred rasprodatog, koncerta u januaru 2014 i reprize na otvaranju Mikser festivala u junu 2015, ćuvena bluz gitaristkinja, Ana Popović, 14. januara 2017. godine će još jednom obradovati domaću publiku nezaboravnim nastupom u Mikser House-u.\nPravo iz Los Anđelesa, gde živi i i radi proteklih nekoliko godina, jedna od najpriznatijih svetskih bluz muzičara, Ana Popović stiže u Beograd. Upravo iz tog grada su je životni put i karijera poveli preko Holandije, pa čak do Memfisa, svetske prestonice bluza.\nJedina je Evropljanka ikada nominovana za Debitanta godine u okviru WC Handy Awards, bluz verzije Oskara i jedina gitaristkinja koja je bila deo all-star ture “Experience Hendrix” 2014. Ana ima brojne nominacije i osvojene nagrade u Evropi i Americi, a nastupala je sa raznim muzičkim legendama, poput Solomona Burka i B. B. Kinga, a već godinama je zaštitno lice Fendera, najvećeg svetskog proizvođača gitara.\nOvoga puta, Ana Popović će publici predstaviti svoj novi, i u dosadašnjoj karijeri najambiciozniji, projekat “Trilogy” (Trilogji), izanje u kojem je objavila čak tri albuma u jednoj! Trilogija se sastoji od 23 fnk, rok/bluz i džež numera koje su producirane od strane dobitnika Gremija koji je radio sa Lorin Hil i Karlosom Santanom, Vorena Rikera (Warren Riker), dobitnika Gremija Toma Hembridža (Tom Hambridge) i Delfeja Marselisa (Delfeayo Marsalis), jednog od najpoznatijih trombonist, kompozitora i producenata u svetu džeza danas.\nTAGOVI: bluzAna PopovićkoncertGitaristaMikser House


Apple iPhone 11 Pro 256GB Space Grey MWC72SE/A mobilni telefon cena, cene Srbija, prodaja Beograd Novi Sad Niš\nApple iPhone 11 Pro 256GB Space Grey MWC72SE/A mobilni telefon cene\nApple iPhone XS Max 256GB Silver mt542se/a mobilni telefon\nEPonuda nije internet prodavnica već Vam omogućava da brzo i lako nađete Apple iPhone 11 Pro 256GB Space Grey MWC72SE/A mobilni telefon po najjeftinijoj ceni. Naš cilj je da kupci budu što bolje informisani o ponudi Apple mobilni telefon iPhone 11 Pro 256GB Space Grey MWC72SE/A na tržištu Srbije. Vrlo lako nalazite željeni proizvod za kategoriju Mobilni telefoni cene, ne morate da lutate od sajta do sajta za Apple Mobilni telefoni, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Apple iPhone 11 Pro 256GB Space Grey MWC72SE/A mobilni telefon sa PRODAVCEM. EPonuda ne može da garantuje potpunu tačnost specifikacije i slika za Apple iPhone 11 Pro 256GB Space Grey MWC72SE/A mobilni telefon. Pre kupovine, podatke za Apple mobilni telefon iPhone 11 Pro 256GB Space Grey MWC72SE/A proverite na sajtu PROIZVOĐAČA.


Selektor fudbalske reprezentacije Hrvatske Igor Štimac rekao je da njegov tim neće ponoviti greške koje su napravljene 1999. godine i da je uveren u pobedu protiv Srbije.\nOn je naveo da ga ne plaši odlična golgeterska forma srpskih napadača Filipa Đuričića, Filipa Đorđevića i Dušana Tadića.\n"Ako bi me to trebalo brinuti, onda bi Siniša Mihajlović već bio bio na psihijatriji kad vidi formu Mandžukića, Jelavića, Olića, Modrića, Eduarda i drugih naših igrača", poručio je Štimac.\nStandardni hrvatski reprezentativac Vedran Ćorluka kao najveću snagu srpskog tima naveo je odbranu, ali dodao da i Hrvati imaju sjajne defanzivce.\n"Njihova poslednja četvorka - Ivanović, Subotić, Nastasić, Kolarov zaista igra u fantastičnim klubovima, izazivaju respekt, ali ako pogledate tabelu grupe videćete da smo mi primili manje golova", konstatovao je Ćorluka.\nPomenuti Jelavić je ovog vikenda, u dresu Evertona, konačno postigao gol, a tromesečni "post" prekinuo je pogotkom za konačnih 2:0 protiv branioca titule u Premijer ligi, Mančester sitija.\n"Taj gol mi je mnogo značio, nisam bio strelac više od tri meseca. Hteo sam da izbacim iz sebe sve što se sakupljalo u tom periodu. A nisam očekivao da ću se uopšte i naći u prilici za gol, jer sam ušao u igru u 90. minutu, a pritom smo imali igrača manje", prenosi Index.hr reči Jelavića, koji je dodao kako je s Aleksandrom Kolarovom, koji igra u Sitiju, "dobar prijatelj".\nUtakmica između Hrvatske i Srbije igra se u petak od 18 sati na Maksimiru. "Vatreni" imaju, kao i Belgijanci, deset osvojenih bodova iz četiri dosadašnja nastupa, a naši "orlovi" su iza njih, sa skromna četiri boda iz isto toliko odigranih utakmica.


Špigl: Cipras, Orban i Berluskoni na listi najopasnijih evropskih političara\nNemački list Špigl napravio listu 10 najopasnijih evropskih političara, na kojoj su, između ostalih, Viktor Orban, Silvio Berluskoni i Mari Le Pen.\nSvima je, kako piše takođe nemački list Di Velt, zajedničko to što su populisti koji bi mogli da ozbiljno ugroze "evropski projekt".\nNa Špiglovoj listi su i bavarski ministar finansija Markus Soder, Aleksis Cipras, koji je na čelu grčke Sirize, Timo Soini, koji vodi nacionalističku finsku stranku Pravi Finci, zatim Gert Vilders, šef holandske Stranke za slobodu.\nTu su još i Aleksander Dobrindt visoki zvaničkin CSU-a, Najdžel Faraž, šef Nezavisne stranke Velike Britanije i član Evropskog parlamenta i Hajnc Kristijan Strahe, šef Slobodarske stranke Austrije.\nOno što je zajednićko svoj desetorici, kako objašnava ugledni nemački list, je da su svi izabrani na slobodnim parlamentarnim izborima od birača u svojoj zemlji, ali predstavljaju nacionalne interese, svaki na svoj način.\nMeđutim, ono što ih zaista čini opasnim po evropsku politiku je to što javno zagovaraju tezu da postoje alternative u predstavljaju evropske politike i to je dovoljno da se proglase opasnima, prenosi hrvatski T portal.


Dok ga je unakrsno ispitivala tužiteljka Valerija Bolići, Rid je rekao da se slaže sa konstatacijom iz presude Tribunala Ramušu Haradinaju iz 2008. godine, da na Kosovu "vlada atmosfera u kojoj se svedoci ne osećaju bezbedno" i da su se mnogi stoga plašili da dođu u Hag i da daju iskaz.\nNasima Haradinaja (58), potpredsednika Udruženja boraca OVK, i prvooptuženog Hisnija Gucatija, predsednika tog udruženja, optužnica u šest tačaka tereti za krivična dela protiv pravosuđa, odnosno za ometanje službenih lica u obavljanju službenih dužnosti (dve tačke), zastrašivanje svedoka, odmazdu i povredu tajnosti postupka (dve tačke).\nAludirajući na izjave Haradinaja i Gucatija tokom tih susreta sa novinarima, tužiteljka Bolići je pitala veštaka Rida da li bi svedoke na Kosovu zastrašilo ako bi ih neko javno nazvao "izdajnicima, špijunima i kolaborantima".\nU glavnom iskazu, dok ga je ispitivao Haradinajev branilac Tobi Kedmen (Toby Cadman), Rid je tvrdio da službenici tužilaštva suda za zločine boraca OVK nisu postupali "po dobroj praksi" i uobičajenim protokolima pri zapleni sudskih dokumenata u prostorijama Udruženja boraca OVK posle konferencija za štampu Haradinaja i Gucatija, u septembru 2020. godine.\n16.05.2022 Spiskovi za odstrel Srba na Kosovu, organizovani naslovi tabloida ili Kurtijeva prava namera? (602)


Njemačka ne isključuje mogućnost potpunog zatvaranja, čak i za vakcinisane – Radio Feral\nNjemačka ne isključuje mogućnost potpunog zatvaranja, čak i za vakcinisane\n19/11/2021 Mirsad Zulic\t0 Comments\nSituacija s koronavirusom u Njemačkoj je toliko ozbiljna da se ne može isključiti potpuno zatvaranje, uključujući i za ljude koji su vakcinisani, rekao je ministar zdravlja u petak, dok je Austrija najavila da će se od ponedjeljka uvesti potpuno zatvaranje.\n– Sada smo u situaciji u kojoj ne možemo ništa isključiti – rekao je vršilac dužnosti ministra zdravstva Jens Spahn na konferenciji za novinare, prenosi Reuters.\nSituacija na berzi je haotična zbog mogućnosti lockdowna u Njemačkoj, pri čemu su prinosi na obveznice postali negativni, a euro i berza naglo pali.\nAustrija je prva zemlja u zapadnoj Evropi koja će ove jeseni ponovo uvesti potpuno zatvaranje kako bi se uhvatila u koštac s novim talasom infekcija, a od februara će zahtijevati vakcinaciju cijelog stanovništva.\nNjemačka je u petak prijavila 52.970 novih slučajeva koronavirusa i 201 smrtni slučaj, čime je ukupan broj umrlih porastao na 98.739.\n← Potrošačke cijene u Federaciji BiH u oktobru porasle za 1,6 posto\nBiH nekada 13. reprezentacija svijeta, danas daleko od toga →


Erdogan ponovo optužio Rusiju za narušavanje vazdušnog prostora - 24.02.2016, Sputnik Srbija\nErdogan ponovo optužio Rusiju za narušavanje vazdušnog prostora\nTurski predsednik Redžep Tajip Erdogan ponovo je optužio Rusiju za narušavanje vazdušnog prostora te zemlje. 24.02.2016, Sputnik Srbija\n© AP Photo / Yasin Bulbul, Presidential Press Service, Pool Predsednik Turske Redžep Tajip Erdogan\nTurski predsednik Redžep Tajip Erdogan ponovo je optužio Rusiju za narušavanje vazdušnog prostora te zemlje.\nErdogan: Teroristi ubili 300 turskih vojnika\n24 Februar 2016, 15:17\nOn je to izjavio tokom govora pred predstavnicima regionalnog rukovodstva Turske, preneo je Rojters.\nKako se navodi, Erdogan je rekao da Rusija konstantno narušava vazdušni prostor Turske.\nTurski predsednik, međutim, nije precizirao kada su se dogodili ti incidenti.\nTurska avijacija je 24. novembra prošle godine oborila ruski bombarder Su–24 u Siriji. Predsednik Rusije Vladimir Putin nazvao je napad Turske „udarcem u leđa“ i kao odgovor uveo ekonomske restrikcije toj zemlji.


Lavrov: Zapadne zemlje izabrale su rizičan put u BiH\nMinistar vanjskih poslova Rusije Sergej Lavrov izjavio je da je tokom razgovora sa francuskim ministrima vanjskih poslova i odbrane bilo riječi o BiH i o Kosovu, te da zapad pokušava da nametne nelegitimna rješenja.\nLavrov je rekao da u posljednje vrijeme zapad pokušava da nametne nelegitimna rješenja, prije svega kada je riječ o imenovanju visokog predstavnika, što se i dogodilo prije nekoliko mjeseci.\nPrema njegovim riječima, visoki predstavnik je imenovan uz grubo kršenje procedura koje su navedene u Dejtonskom sporazumu i koje nalažu da je neophodna saglasnost sva tri konstitutivna naroda, kao i uz grubo kršenje procedure neophodne da se ta odluka odobri unutar Vijeća sigurnosti UN.\nLavrov je rekao da su on i njegov kolega Sergej Šojgu takođe skrenuli pažnju francuskim ministrima i na pitanje Kosova gdje EU, koja igra ulogu posrednika u pregovorima Beograda i Prištine, kako je kazao, nije u stanju da sprovede odluke koje su se donosile uz njenu podršku, a prije svega je riječ o zajednici srpskih opština.\n– To je principijelno pitanje koje omogućava da Srbi u tom regionu očuvaju svoj nacionalni identitet. Sve pohvale što je EU uopće uspjela da osigura takav dogovor, međutim, to što Brisel ne može Prištinu da natjera da taj dogovor i implementira, samo po sebi dovoljno govori – istakao je on.\nMinistri vanjskih poslova i odbrane Rusije Sergej Šojgu i Sergej Lavrov danas su održali pregovore u formatu “dva plus dva” sa francuskim kolegama – ministrima vanjskih poslova i odbrane Jean-Yves Le Drian i Florence Parly.